Proinde noverit omnium fidelium Dei ac nostrorum , presentium scilicet et futurorum , industria quia Leuto , fidelis noster , celsitudinis nostre adiens excellentiam petiit ut res quas ei largitatis nostrae benignitate per nostrae auctoritatis preceptum in proprium tradidimus quasque ipse divinae inspirationis amore conpuntus sancto Dionysio , pretiosissimo patrono nostro , monachisque in ejusdem sancto coenobio consistentibus legaliter tradiderat nostra auctoritate ab eo traditas confirmaremus , quatinus et merces nobis apud Deum per intercessionem jamdicti pretiosissimi protectoris nostri et orationes servorum Dei amplior adcresceret et jamdicti fidelis nostri devotioni plenius satisfacere studeremus .


Cujus petitioni liberalissime annuentes , per hoc nostrae auctoritatis preceptum easdem res , villas scilicet quae nuncupatur Maurinciagi curtis , sitam in comitatu Camliacense super fluvium Isere , cum adjacentiis suis ac pertinentiis , villulas videlicet duas ibidem suprapositas praefato nomine nuncupatas cum ecclesia ibidem sita , et in alio loco , villam nuncupatam Croiacum et in tertio loco , in pago in pago Belvacense , in villa quae appellatur Trociacus , mansos duos hoc nostrae confirmationis edito ad prefatam casam Dei eo tenore eaque condicione sicut in donationis vel traditionis carta jamdicti fidelis nostri Leutonis continetur traditas vel confirmatas esse concedimus et imperpetuum per futura tempora confirmamus .


Signum Karoli gloriosissimi regis .


Ragemfridus notarius ad vicem Ludovici recognovit .


Data XII kalendas februarii , anno V regnante Karolo gloriosissimo rege , indictione VII .


| Preceptum Karoli regis de Curteolis | In nomine sancte et individue Trinitatis patris , scilicet filii et spiritus sancti .


Ego Philippus Dei gratia Francorum rex .


Quod quedam amita mea nomine Adelaidis , videlicet Flandrensis comitissa , presentiam meam adierit obnixe deprecans , ut omnes consuetudines quas habebam in villa que dicitur Curtiliolis , quam ipsa ex suo habere emerat et Sancto Dionysio ad communem fratrum mensam pro remedio anime sue contulerat , eidem sanctissimo loco concederem .


Actum Compendii , anno ab ibcarnatione Domini M LXX III , regnante Philippo rege , anno regni sui XIIII .


Signum Widonis Ambianensis episcopus .


Signum Theobaldi Sivessionis episcopus .


Rodulfi comitis .


Alevini constabularii .


Widonis buticularii .


Ego , Willelmus regis cancellarius relegendo subscripsi .


| De terra que Fons Bohodi nuncupatur , tradita conditionaliter | In nomine sancte et individue Trinitatis , amen .


Odo Dei gratia ecclesie Beati Dyonisii abbas .


Quoniam cura nobis est continua et studium spetiale , commissa nobis bona non solum augere vel emendare , verum etiam ne in posterum alienari possint operam dare , iccirco conventionem quandam que inter nos et virum illustrem Matheum , Belli Montis comitem , statuta est presentibus litteris dignum duximus firmare atque omnem in futurum querimoniam exinde vel calumpniam annotatis testibus amputare .


Sciant itaque tam futuri quam presentes quod predictus comes Bellomontensis , presentiam nostram cum suis domesticis adiens , expeciit a nobis quandam sibi concedi terram , quam supra memoriam hominum modernorum constat incultam fuisse penitus et infructuosam , in loco qui Fons Bohodii nuncupatur , prope villam que dicitur Maflers , ad stangna videlicet ibidem sibi construenda vel molendinis edificandis vel piscibus confovendis accommoda , eo scilicet tenore ut ecclesia Beati Dyonisii absque omni prorsus expensa terciam partem tam in molendis quam molendinariis vel omnimoda justitia habeat ; nos autem , quotiens per locum ipsum transitum fecerimus , in stangnis eisdem piscari faciemus , similiter et quamdiu Romanus pontifex apud Sanctum Dyonisium demorabitur licebit nobis ibidem sufficienter piscari .


Quod si comes villam prope stagnum exstruxerit , ecclesia Beati Dyonisii in quibuslibet emolumentis medietatem per omnia consequetur .


Postulavit preterea idem idem comes ut sibi villam liceret construere non longe illinc in terra Sancti Dyonisii inculta , juxta locum qui dicitur Ad Sanctum Martinum in Colle , ea scilicet conditione ut in hospitibus et in villa medietatem omnimode consuetudinis vel exactionis et tallie atque vicarie ecclesia Beati Dyonisii accipiat et omnem exintegro decimam habeat , in terra autem arabili et culta easdem consuetudines quas quam campiparte vel decima sive quibuslibet emolumentis cum omni integritate possideat .


Porro hanc in rebus nominatis partem comiti in augmentum feodi sui concessimus , ea tamen ratione ut nichil horum liceat ei cuiquam homini dare in feodum , sive extraneo scilicet seu cuicumque heredum suorum , nisi tantum Belli Montis comiti .


Denique , quoniam hanc petitionem tam nos quam fratres nostri favorabiliter exaudisse visi sumus , idem comes quedam que sui juris esse videbantur pro remedio anime sue vel parentum suorum seu prolis sue stabilitate ipsis sanctis martiribus quiete et sine aliqua vel sua vel heredum suorum reclamatione omnibus in futurum temporibus possidenda concessit , in burgo videlicet Sancti Dyonisii censum tredecim solidorum et octo denariorum ; atque de feodo Rainardi de Lusarchiis quantum infra bannum Sancti Dyonisii adjacere videtur ; et quicquid apud Sanctum Dyonisium usque in presentem diem ipse comes cernitur possedisse , excepto quod annonam de molendino Henrici de Poncello tamdiu retinuit donec filius predicti Henrici cum eo pacem componat et sic ad ecclesiam feodus reveretur .


Quasdam etiam exactiones quas tam ipse quam predecessores ejus in rebus fratrum violenter sibi infra comitatum suum et ditionem usurpaverat libere et quiete habenda nobis condonavit , duos videlicet vini modios quos in torculari nostro apud Morentiacum villam annuatim consequi videbatur et quicquid sub castro Confluenti pro transitu onerarie navis nostre a servientibus nostris exigebatur quietum clamavit , ita ut nec ipse nec heredes vel homines ipsius aliquid exinde ulterius requirere valeant .


Omnem preterea consuetudinem quam in nemoribus Beati Dyonisii obtinebat , apud Morentiacum scilicet sive juxta memoratum superius Bohodii Fontem prorsus nobis remisit , ut liberam habeamus potestatem faciendi ex his quod voluerimus vendendi vel defendendi , excepta tantum eradicatione ; ipse vero vel servientes ipsius nullam in illis preter venandi et viature habebunt potestatem .


Juravit denique comes ipse , adhibitis sanctis in conventu fratrum et magna hominum frequentia , atque fide firmavit hanc se conventionem et elemosinam et hanc societatem beato Dyonisio omni tempore fideliter conservaturum promisitque quod idipsum ab uxore sua libere concedi et ratum haberi faceret , quodque filium suum in eadem jurare verba compelleret quando ad annos discretionis perveniret .


Juraverunt nichilominus quidam ex parte ipsius quod , si quando comes ab hoc pacto et promissione resilire vellet , ad hujus veritatem rei eum reducerent et cogerent pro viribus , excepto labore guerre vel sumptibus ; quorum nomina sunt hec : Hugo frater comitis , Arnulfus de Husseio , Rodulfus de Bella Fontana , Warnerius de Cambleiaco , Petrus de Borrenc , Petrus de Runcherola , Adam de Nucistella , Petrus de Vall' .


Testes sunt : Lambertus camerarius , Ermenfredus coquus ; ex parte ecclesie testes sunt : Rogerius frater abbatis , Willelmus Bateste , Wido Brito de Stampis , Willelmus Brustin , Adam de Logiis , Paganus cambiator , Henricus hospitiarius et Suggerius frater ejus , Balduinus de Barra , Theodericus de Murno , Ricardus de Morentiaco , Petrus de Maflers , Rodulfus de Petra Frita .


| De Pago de Praeriis [donatio medietatis bosci de Roceio] | Odo , Dei gratia Beati Dyonisii abbas .


Notum sit tam presentibus quam posteris quod Paganus de Praeriis , pro his que Beato Dyonisio auferebat diu excommunicatus , penitentia ductus , Jherosolimam profiscisci volens , in communi capitulo venit rerumque se recognoscens et ut absolveretur humiliter exorans , ea que abstulerat , videlicet quendam hospitem apud Praerias , Bernerius Bulfoldum nomine , et groas de Curcellis et in Francorum villa et aliis locis terras , residente in eodem capitulo bone memorie predecessore nostro abbate Sugerio , reddidit .


Ipse vero pro tanto beneficio exhilaratus , pro remedio anime sue medietatem partis sue quam habebat in nemore de Roceio , sicut servientes ecclesie per succedentia tempora sine contradictu duelli comprobare poterunt , communi favore filiorum suorum , Ade et aliorum , multis astantibus , in eodem capitulo beato Dyonisio in elemosinam contulit et hanc se conservandum pro posse suo et defendendum promisit et econverso fratres auxilium et consilium more ecclesiastico illi si neccessitas ingrueret se impertiri concesserunt .


Hoc etiam de hac communitate sibi proprie retinuit ut illi qui ad molendinos suos apud Praerias molerent ad coquendam farinam illam spinas , genestas et jacens nemus haberent .


Preter hoc determinatum est quod ad custodiendum prefatum nemus ecclesia Beati Dyonisi servientem suum poneret , et Paganus suum , et ille de serviente ecclesie et econverso ecclesia de suo fidelitatem acciperet , et nichilominus in venditione predicti nemoris ecclesia servientem suum et Paganus suum poneret , et Paganus de serviente ecclesie atque ecclesia de serviente Pagani fidelitatem haberet nec denominatum nemus alicui dare vel vendere sine assensu abbatis Paganus posset , nec abbas sine suo ; forisfacta autem nemoris communia essent .


Hanc conventionem se sine malo ingenio tenendam in communi capitulo sacramento firmavit et hos testes , videlicet Fulconem de Bria et Johannem de Visnecol et Odonem de Ruissi Adamque filium suum primogenitum et alios , secum adhibuit .


Veniens autem in presentiam meam et totius capituli , Adam filius predicti Pagani elemosinam quam pater suus fecerat et ut in presenti scripto continetur recognovit et concessit et , ascitis secum multis tam clericis quam laicis , hoc sine aliqua tergiversatione legitime se tenendum sacramento firmavit .


Actum communi capitulo apud Sanctum Dyonisium .


Testes sunt Paganus cambiator , Girardus nepos Sugerii , Petrus major , Petrus major de Maflers , Wido de , Henricus hospitiarius , Rodulfus frater ejus , Rodericus de Sancto Marcello , Theodericus major de Mur , Sugerius frater ejus , Willelmus Herlevini , Robertus Briselatte , Galterius de Groeley .


| Hugo abbas et comes Bellemontis | In nomine sancte et individue Trinitatis , amen .


Hugo , Dei gratia Beati Dyonisii abbas et Matheus comes Belli Montis et dominus Valesie , universis Dei fidelibus imperpetuum .


Noverit universitas fidelium tam presentium quam futurorum quod nos hominibus Mori et hominibus Belli Montis infra muros manentibus nemus de Recondello pro censu avene dedimus .


Unaqueque masura Mori unum arpennum nemoris habebit pro una mina avene ; masura Belli Montis infra muros unum arpennum habebit pro una mina et dimidia avene .


Et si aliquis de hominibus Mori vel Belli Montis nemoris arpennum dimiserit , in eodem valore in quo recepit dimittet nec aliter dimittere poterit .


Avena Mori Moro colligetur , et homines Mori deferent eam servientibus nostris ; avena Belli Montis Bellimonte colligetur , et homines Belli Montis deferent eam similiter servientibus nostris .


Hec autem forisfacta de Recondello nemore supradicta et avenam nemoris inter nos equaliter partiemur .


Disrumpator et omnia forisfacta quocumque modo fiant in nemore Roondelli remanent comiti absque parte abbatis .


Ex utraque parte subscribimus testes : ex parte abbatis , Petrus de Vilevolde , Odo de Malbussun , Guillelmus de Mallion , Petrus de Besond , Guillelmus del Poncel ; ex parte comitis , Hugo de Belmont , Ivo de Belmont , Radulfus de Puiseus , Theobaldus de Morangle , Hugo de Luci .


| De Pagano de Praeriis de bosco de Rocey | In nomine sancte et indiuidue Trinitatis , Amen .


Ludovicus dei gratia Francorum Rex .


Notum igitur facimus universis praesentibus et futuris quod controversia que inter ecclesiam Beati Dionysii et dominum Paganum de Praellis super nemoribus de Roseai divitius agitata fuerat , aspirante divina gratia hunc finem sortita est .


De universis nemoribus de Roseai , medietatem habebit ecclesia beati Dionysii videlicet de Broces , Galentrudis , de Chesnai , sicut tota vallis in se continet , de Busboum , de Buslapidis , de Cuble engarri , de Broca Ade , de Vico , de Fraibouce , sicut salvueres continet usque ad fontem de Buhi , de Brouisses , de Leaele , de Bus , iuxta culturam de nemoribus Theobaldi de magno Roseai , et siqua alia sunt que pertineant ad nemus de Roseai , omnia communia erunt excepto nemore de Fai quod totum est Ecclesie beati Dionysii .


Reliquam vero medietatem omnium predictorum nemorum tenebit praenominatus Paganus de ecclesia beati Dionysii , in feodi illius quem ab ipso tenebat incrementum .


Si vero abbas qui pro tempore fuerit sive Paganus predictus , aut successor eius , nemus vendere voluerit , alter alterum prohibere non poterit , ipsa tamen venditio ab utroque communiter fiet .


Precium vero quod inde percipietur aequaliter inter se divident , uterque suum servientem ponet qui nemus custodiat : Ita quod serviens ecclesie Domino Pagano et econverso serviens Domini Pagani ecclesie fidelitatem iurabit .


Si vero serviens ecclesie aliquem in forisfacto nemoris ceperit , quicquid ab eo acceperit , ad villas Maflers portabit .


Similiter servienti domini Pagani quod inde acceperit ad Francovillam ferre licebit .


Ita tamen quod serviens Ecclesie domino Pagano et vicissim serviens domini Pagani , preposito beati Dionysi forisfacta omnia nunciabit et si de forisfactis querela aliqua orta fuerit , ambo pariter eam tractabunt .


Si vero aliqua pars nemorum eradicata fuerit , et in culturam redacta eadem cultura communis erit salvo iure ecclesie beati Dionysii in decima .


Iuravit itaque dominus Paganus quod hanc compositionem firmam tenebit et contra omnes de cognatione sua et contra alios de iure ad ipsum calumniantes ecclesiam immunem faciet et illesam custodiet et super hoc feodum suum obligavit .


Iuraverunt quoque duo fratres sui videlicet Adam et Petrus se pretaxatam compositionem firmiter observaturos .


Agnes etiam mater atque Richoldis soror eorumdem prescripte transactioni assensum prebuerunt .


Actum Parisius anno ab Incarnatione Domini M C LXX III .


Signum Theobaldi comitis Dapiferi nostri .


Signum Matthaei Camerarii .


Signum Guidonis Buticularii .


Signum Radulfi Constabularii .


| De comite Belli Montis | In nomine sancte et individue Trinitatis , amen .


Ego Henricus , Dei gratia Silvanectensis dictus episcopus , notum facio tam futuris quam presentibus quod controversiam que vertebatur inter ecclesiam Beati Dyonisii et Matheum comitem de Bello Monte dominus papa mihi terminandam commisit .


Carte autem erant sigillo Beati Dyonisii et sigillo prefati comitis sigillate .


Post multas vero allegationes et multorum attestationes ex parte ecclesie Beati Dyonisii a nobis publice receptas , post interdictum etiam quod super comitem et totam terram ejus auctoritate apostolica posueramus , facta est compositio inter eos per gratiam Dei in presentia nostra in hunc modum .


Recognovit comes , multis astantibus tam clericis quam laicis in domo nostra Silvanecti , predictas cartas bonas esse et veras , et de abbatis ecclesie et hominibus ejus , emendatione in manu abbatis facta , marcam argenti reddidit .


Signum Stephani decani ecclesie Sancte Genovefe de Monte .


Hugonis abbatis Sancti Vincentii Silvanectensis .


Henrici archidiaconi nostri .


Stephani decani ecclesie Beati Reguli .


Bernardi ejusdem ecclesie precentoris .


Huberti capellani nostri .


Actum hoc publice in domo nostra Silvanecti , anno dominice Incarnationis M° C° LXX° VIIII° , nono kalendas septembris , regnante Ludovico rege Francorum .


| De nemore de Luhat et de libertate de Mour et de Fayco Sancti Dyonisii | Ego Johannes comes Belli Montis , notum facio omnibus presentes litteras inspecturis quod , cum inter me et abbatem ac monachos Beati Dyonisii super quibusdam querelis orta esset contentio , in hanc compositionis formam convenimus , videlicet quod nemus de Luath est commune mihi et abbati ac monachis Beati Dyonisii sicut Districta de Maflers .


Quicquid est intra metas de Mor villa , de meta ad metam , et de metis versus Isaram recte usque ad Isaram Beato Dyonisio remanet omnino liberum , exceptis tribus feodis que tenent a me Thomas de Morvilla , Ansoldus de Champegnes , Willelmus de Lormesons et in quamcumque manum deveniant salva erunt mihi ; salva etiam mihi una corveia , pro qua habeo annuatim a singulis hominibus ville ejusdem qui integrum redditum solvunt tres denarios belvacenses , ab illis qui dimidium redditum solvunt tres obolos belvacenses ; si vero plus quam integrum redditum aliquis aliquid vel minus tenuerit , secundum hoc augmentabitur vel minuetur ipsa corveia , et hec corveia in media quadragesima apud Mor servienti meo reddetur et si aliquis defecerit , hoc mihi per duos belvacensium solidos emendabit .


Preterea , in villis scillicet de Praeres et de Praeroles et de Corcellis , ballivus Beati Dyonisii redditum queret Beati Dyonisii ; si habere non potuerit , de eo qui de redditu ipso reddendo vim fecerit clamabit mihi aut meo preposito , et ego vel meus prepositus faciemus ei reddi ipsum redditum cum emenda mea et cum emenda ipsius ballivi Beati Dyonisii si curia Beati Dyonisii decreverit quod eam debeat ipse ballivus habere .


Nemus quod dicitur Li Faiz Beati Dyonisii super fontem de Buhu ego quitavi Beato Dyonisio ad faciendum quod voluerit , salva mea viatura .


Pro hac autem compositione abbas et monachi Beati Dyonisii augmentaverunt feodum meum de triginta arpennis nemoris de Roondel super partem hominum de Bello Monte juxta forestam meam .


Concesserunt quoque mihi ut faciam fossatum quadraginta pedum in latitudine a poncello de Praeres usque ad boscum de Insula inter campos et pascua , sine detrimento aque ad molendinum eorum et aversione cursus ipsius aque ; et ballivi , servientes , homines Beati Dyonisii aut eorum animalia non capientur , aut emendam facient occasione illius fossati ; super quod fossatum ego faciam et reficiam poncellos ad transitum animalium , quot et quotiens opus fuerit ad arbitrium ballivi Beati Dyonisii terre illius .


| Thome majoris de Mor | Philippus , Dei gratia Belvacensis episcopus , omnibus ad quos littere presentes pervenerint , salutem .


Universitati vestre notum facimus quod Thomas , major Beati Dyonisii de Mor , in nostra presentia constitutus , recognovit se nichil habere in modio illo bladi quem a monachis Beati Dyonisii exigebat , et quod injuste illum exegerat , et ecclesie Beati Dyonisii illum modium imperpetuum coram nobis omnino et absolute quitavit .


Et ne in posterum ex incertitudine hujus recognitionis et quitationis oblivione interveniente ecclesie Beati Dyonisii aliqua possit denuo oriri calumpnia , in monumentum et perhennem memoriam hujus rei presentem paginam fecimus inde conscribi et sigilli nostri caractere communiri .


| De quadam pecia vinee vendita Reginaldo de Templo cenario a Henrico Menuet et Acelina uxore sua | A touz ceus qui ces presentes lettres verront , frere Jehan , aumosnier de l'eglise de Saint Denys en France et garde du seel de la prevosté de Saint Denys , saluz .


Nous faisons asavoir que par devant nous vindrent en jugement Hemeri Menuet de Pierrefitte et Aceline sa fame , et recognurent en droit par devant nous eus avoir vendu et quittié en non de pure vente a touz jours mes pardurablement a religieus homme misire Renaut du Temple , cenier de Saint Denys , et a ses successeurs pour nuef livres de parisis qu'il ont euz et receuz en deniers nombrez dudit cenier , si comme il disoient et dont il se tindrent pour paiez enterinement , une piece de vigne , si comme ele se comporte , assise ou terrooir de Villenueve , tenant d'une part audit cenier et a Renaut le Clerc de Pierrefitte d'autre , en la censive dudit cenier , a nuef deniers parisis de chief cens renduz chascun an es huiteves Saint Denys tant seulement , si comme il disoient .


Et promidrent lidiz vendeur par leurs creans par devant nous que contre ceste vente et ceste quittance fete par devant nous par droit de heritage , par reson de conquest , de don en aumosne , de promesse pour noces , de doaire , ne par nul autre droit commun ou especial , reson ou cause quiex que il soient par eus ne par autres ne vendront ne ne pourchaceront a fere venir des ores en avant , mes ladite vente ausdiz religieus et a ses successeurs garantiront , delivreront et defendront aus us et aus coustumes de France en jugement et dehors toutes


| Quitacio assemblationis | Ego Matheus comes Belli Montis notum facio universis presentibus et futuris quod , cum peterem ab abbate Beati Dyonisi domino meo assemblationem apud Spinam de Maflers super omnibus querelis que inter me et ipsum emergerent , et ipse abbas eam mihi non recognosceret , tandem sapienti usus consilio in presentia domini mei Henrici abbatis Beati Dyonisi in curia ipsius apud Beatum Dyonisium ipsi assemblationi in perpetuum renuntiavi et ipsam quitavi et recognovi quod debeo venire in curiam ipsius ratione homagii pro recto faciendo et accipiendo super omnibus querelis extra cartas nostras de rebus moventibus quas teneo ab ecclesia Beati Dyonisi et pro ipsarum cartarum nostrarum judicio audiendo si contentio super eisdem cartis emerserit .


Actum apud Beatum Dyonisium , anno Domini M° CC° septimo , mense martio .


| De racheto | Ego Johannes , comes Belli Montis , notum facio tam presentibus quam futuris quod , quando homagium feci venerabili Henrico abbati Beati Dyonisii , finavi cum eo de relevamento suo ad voluntatem suam .


| Quod debet comparere coram abbate Johannes Belli Montis | Ego Johannes , comes Belli Montis , notum facio omnibus presentes litteras inspecturis quod , cum citatus fuissem a domino abbate Beati Dyonisii Henrico pro excessibus quos dicebat dominus abbas me fecisse in nemore Sancti Martini in Colle et comparuissem coram eo juri pariturus quantum deberem , placuit domino abbati , ad preces nobilium virorum domini Mathei de Monte Morenciaco , domini Guillelmi de Garlanda , domini Manasse de Melleto et domini Roberti de Pissiaco et aliorum , differre negotium in eo statu in quo tunc erat , salvo utrique parti jure tunc ei competenti ; et quando dominus abbas vel ejus successor me citare voluerit , ego comparebo coram ipso facturus quod justum fuerit .


| De vinea apud Bello Montem pro anniversario regine | Sciant presentes et futuri quod ege Stephanus de Sacro Cesare et Alienor uxor mea , quondam comitissa Belli Montis , dedimus et concessimus in puram et perpertuam elemosinam monachis Beate Marie de Laio totam vineam nostram quam apud Bellum Montem habuimus de emptione quam Matheus comes Belli Montis et dicta Alienor emerunt a Theobaldo de Roncheroles milite , ad faciendum singulis annis anniversarium nostrum et anniversarium regine Ale et patrum nostrum et matrum .


| Super venditione Le Chasteingnoreie | Ego Johannes comes Belli Montis , notum facio universis presentem paginam inspecturis quod , cum contentio esset inter me et venerabilem virum Henricum abbatem Beati Dyonisii et ejusdem ecclesie conventum super venditione nemoris sui quod est apud Sanctum Martinum in Colle , quod vocatur La Chasteingnoreie , et super advocatione de Chaveillon et piscatione vivarii ipsorum de Ulliaco , quam piscationem petebam nomine domini Ivonis de Bello Monte militis , qui eam ad vitam suam retinuerat , ut ego asserebam .


Ego siquidem Johannes comes Belli Montis predicto abbati et conventui in elemosinam contuli quicquid habebam vel habere debebam in advocatione de Chaveillon et in piscatione vivarii eorum de Ulliaco .


| De Districtis de Maffliers | Ego Johannes , comes Belli Montis , notum facio universis presentes litteras inspecturis quod ego et dominus Henricus abbas Beati Dyonisii et conventus pro nostra communi utilitate ita ordinavimus quod ego et ipsi ab usuario nostro quod habemus in nemoribus de Fai Ridel et in Districtis de Maflers abstinebimus usque ad duodecim annos nec ibi ratione usuarii aliquid interim capere poterimus , sed infra eundem terminum vendentur ipsa nemora et de pretio factarum venditionum ego medietatem habebo et abbas et conventus aliam .


Elapsis autem duodecim annis , predictis nemoribus tam ego quam ipsi abbas et conventus utemur secundum tenorem antiquarum cartarum inde confectarum , tempore videlicet Ivonis bone memorie abbatis Beati Dyonisii et nobilis viri Mathei comitis Belli Montis .


| Quitatio majorie de Corcellis et de Praeriis | Ego Buchardus decanus de Borench , notum facio presentibus et futuris quod coram nobis constituti Haimardus et uxor ejus Golendis recognoverunt se in majoria de Corcelles et de Praeres nichil juris habere , sed eandam majoriam coram nobis abjuraverunt , tactis sacrosanctis quod nichil jure hereditario in dicta majoria reclamabunt .


Audivimus autem quod dominus Henricus abbatis Beati Dyonisii dicto Haimardo de gratia prefatam majoriam concessit tenendam quamdiu vixerit .


In cujus rei testimonium , presentes litteras ad instantiam prenominatorum Haimardi et uxoris ejus Golendis conscribi fecimus et sigilli nostri caractere communiri .


| De resignatione ecclesie de Maffliers , Bellvacensis dyocesis , in manu decani Parisiensis | Viro venerabili , in Christo karissimo , magistro Godefrido officiali Belvacensi , Stephanus decanus Parisiensis , salutem et dilectionis affectum .


Noverit discretio vestra quod Robertus , persona ecclesie de Maflers , Belvacensis dyocesis , illam eandem ecclesiam in manu nostra voluntate spontanea resignavit et hanc resignationem a nobis petiit vobis per nostras litteras intimari .


| Johannis comes Belli Montis de duabus arpennis vinee in Clauso episcopi | Ego Johannes comes Belli Montis notum facio omnibus presentibus pariter et futuris quod , intuitu pietatis et pro remedio anime mee et omnium antecessorum meorum , dedi Deo et ecclesie Beate Marie Mortui Maris et fratribus Deo ibidem servientibus duos arpennos vinee in Clauso episcopi sitos .


| De elemosina quam dedit nobis Johannes comes Belli Montis | Notum sit omnibus tam futuris quam presentibus quod ego Johannes comes Belli Montis , divine pietatis intuitu et pro remedio anime mee , dedi in perpetuam elemosinam ecclesie de Mercato Radulfi vineam quam extorsi de manu Henrici militis de Monceout .


| Incipiunt carte de Dugniaco .


Carta hospitum de Gargiis | Ego Hugo , Beati Dyonisii abbas Dei gratia , totum ejusdem ecclesie capitulum .


Noverint universi tam presentes quam futuri quod Baldoinus de Andiliaco hospitibus suis de Gargiis terras quas diu ad campipartem excoluerant et alias terras de culturis suis ad medietatem fructuum largitur excolendas et imperpetuum jure hereditario possidendas .


Terras tamen illas prefati hospites alicui , nisi in Gargiis maneat , vendere , dare , pignori obligare nullatenus poterunt .


Si autem terras illas per se vel per aliquem amicorum suorum , qui tamen in Gargiis maneat , predicti hospites aliquo casu excolere non potuerint , Baldoinus vel heredes ejus de terris illis quicquid voluerint facere poterunt .


Si vero hospites novi aliquo tempore in villa illam supervenerint , Baldoinus vel heredes ejus in culturis ubi voluerint dabunt unicuique hospiti supervenienti duos arpennos terre et unum quarterium .


Talis est autem conditio quod in messe colligenda Baldoinus vel heredes ejus dabunt medietatem sumptuum , sed nichil de culmo habebunt .


Hospites vero propriis vehiculis ducent partem Baldoini vel heredum ejus in Gargias in granchiam suam .


Si vero hospites colligant et partem suam et partem Baldoini vel heredum ejus , partem Baldoini vel heredum ejus reponent intus in granchiam .


Si vero Baldoinus vel heredes ejus partem suam colligant , ipsi reponent in granchiam .


Annonam vero terrarum istarum predicti hospites vel in villam Sancti Dyonisii vel in Montemmorenciacum vel in Gunnessiam ducent ; fenum etiam fenificabunt et in Gargias ducent .


Pro hac conditione Baldoinus quitat hospites suos de corveiis et tallia , salvo alio jure suo et quod ipse vel heredes ejus eos in excercitum vel alium equitatum ubicumque voluerint ducere poterunt .


Hanc conventionem firmiter se observaturos juraverunt Baldoinus et filii ejus .


Quod ut perpetuam obtineat firmitatem , presentem cartam ad preces Baldoini nostro et capituli nostri sigillis fecimus communiri .


| De vinea Belli Montis empta a domino Guillelmo de Hus | Ego Guillelmus miles de Hus et Aelidis uxor mea , omnibus ad quos presentes littere pervenerint notum facimus quod nos quintam partem vinee quam habebamus in clauso comitis Belli Montis , qui qui dicitur Clausus de La Carriere , absque reclatione nostri et heredum nostrorum ecclesie Beati Dyonisii in elemosinam perpetuo possidendam concessimus , aliam vero partem pro quindecim libris parisiensium predicte ecclesie vendidimus .


| De domo Sancti Martini de Colle et rebus aliis et hominagio | In nomine sancte et individue trinitatis , amen .


Philippus , deo gratia francorum rex .


Noverint universi presentes pariter et futuris , quod cum dilectus et fidelis nostro Petrus abbas Sancti Dyonisii totusque ejusdem loci conventus nobis et heredibus nostris quitaverunt in perpetuum omnia feoda et domania advocationes fortericias et omnes censivas et omnes justitias et garennas et grierias que Johannes quondam comes Bellimontis et ejus antecessores tenuerunt de eis in universis locis quibus comites Bellimontis ea habuerunt .


Ita quod de censivis reddemus eidem abbati et conventui nos et heredes nostris censum debitum sicut comites Bellimontis eim reddiderunt .


Nos propter quitantiam rerum omnium predictarum dedimus et concessimus in perpetuum abbati et conventui predictis domum Sancti Martini in Colle cum virgulto et quinque arpennis bosci qui sunt circa domum eamdem sicut mensurati et signati et quicquid comes Bellimontis habebat in villa Sancti Martini in Colle .


Et sciendum quod in sexaginta quinque arpennis castenarie Sancti Martini in Colle vel pluribus si plures sint arpenni qui communes erant abbis et conventui predictis comiti Bellimontis habemus nos et heredes nostris unam medietatem et abbas et conventus aliam .


Abbati siquidem Beati Dyonisii licebit facere piscari in duobus stagnis de Beu quotiens iacebit apud Sancti Martinum in Colle .


Universis autem cartis et munimentis que abbas et conventus habent sigillis comitum Bellimontis vel aliorum sigillata que possent aliquo modo facere contra compositionem istam , penitus abrenuntiarunt quantum pertinet ad nos et heredes nostros volentes et concedentes ut nullo unquam tempore liceat eis uti cartis vel munimenta illis contra nos et heredes nostros nec cedem carte vel munimenta contra nos et heredes nostros aliquid firmitatis obtinebunt .


Ille cui advocatia traderetur teneretur abbati Sancti Dyonisii facere hominagium sicut comites Bellimontis fecisse noscuntur .


Actum Parisius anno gratie M CC XX III .


Signum Bartholomei camerarii .


Signum Mathei constabularii .


| De emptione facta apud Croi et Morenciacum villam | Guillelmus , Dei gratia Remensis archiepiscopus , omnibus presentes litteras inspecturis , in Domino salutem .


Noveritis quod Guarnerus de Muciaco miles in nostra presentia constitutus recognovit se vendidisse pro viginti quinque libris parisiensium abbati et conventui Beati Dyonisii quicquid ipse tenet in dominio de feodo , quod est apud Croi et Morentiacum villam , quod tenet ab ecclesia Beati Dyonisii , et quicquid expectat habere de eodem feodo post decessum uxoris defuncti Radulfi de Tornella , quod tenet in dotalicio .


Dictus vero Guarnerus remanet in homagio ecclesie Beati Dyonisii de hoc quod tenent ab eo in supradicto feodo filii Petri de Vivario , ejus consanguinei .


Sciendum est autem quod ante venditionem istam partem suam decem solidorum quos ipse et participes sui de eodem feodo in censu Beati Dyonisii de Morenciaco villa percipiunt annuatim in perpetuam elemosinam ecclesie Beati Dyonisii contulit et concessit .


Hanc autem venditionem et elemosinam voluit et laudavit Ysabellis uxor predicti Guarneri , fide interposita promittens coram nobis quod in predicto feodo ratione dotalicii vel alia quacumque de causa per se vel per alium nichil decetero reclamabit .


| De Planchonoia Sancti Martini in Colle et rebus aliis quas habemus in escambio pro quadraginta de Roboreto | In nomine sancte et individue Trinitatis , amen .


Ludovicus Dei gratia Francorum rex .


Noverint universi presentes pariter et futuri quod nos dilecto et fideli nostro Petro abbati et dilectis nostris conventui ecclesie Beati Dyonisii cedimus et in perpetuum quitavimus partem illam quam habebamus in castenearia Sancti Martini in Colle , videlicet viginti septem arpentos et dimidium ad partitam nostram et hayam et les fros quos habebamus ibidem , videlicet quatuor arpentos ad eandem partitam , et quadraginta sex arpentos et dimidium ad eandem similiter partitam in planchoneia nostra sub Sancto Martino in Colle ; et ipsi in excambium horum nobis et nostris heredibus dederunt et quitaverunt in perpetuum partem illam quam habebant in bosco de Fay Ridel , videlicet octoginta septem arpentos et dimidium ad dictam particam ou perticam nostram , sicut mete se comportant .


Insuper dedimus et quitavimus ipsis imperpetuum quinquaginta arpentos bosci in dicta planchoneia nostra sub Sancto Martino in Colle ; et ipsi in excambium horum nobis et heredibus nostris quitaverunt in perpetuum quadrigatam unam bosci quam habebant singulis diebus in bosco nostro de Roboreto , ita quod nichil decetero reclamare poterunt in eo nec in aliis supradictis que nobis et heredibus nostris quitaverunt , nec nos similiter aut heredes nostri in hiis que predicta sunt , que ipsis quitavimus , aliquid poterimus reclamare ; sed de eis et custodia et forisfactis eorum suam omnino facere poterunt voluntatem , absque eo quod in eis villam non construent nec eos ad masuram tradent et salvo eo quod in eis ad grossas bestias non poterunt chaciare , et salva nobis et heredibus nostris alta justicia in eisdem .


Actum Parisius , anno dominice Incarnationis M° CC° XX° VI° , mense februario , regni nostri anno primo , astantibus in palatio nostro quorum nomina supposita sunt et signa .


Dapifero nullo .


Signum Roberti buticularii .


Data per manum Guarini Silvanectensis episcopi , cancellarii


| De vinea Belli Montis empta a domino Guillelmo de Thorota | Noverint universi presentes pariter et futuri quod Guillelmus de Thorota miles et Beatrix uxor mea vendidimus domino abbati et conventui Beati Dyonisii partem nostram vinee jardini serrandi apud Bellimontem pro XX libris parisiensium ; quam eis fide interposita tenemur garantizare .


| Emptio de Machecurte de uno arpento pratorum et X sol .


censuales a Guillelmo de Hus | Omnibus presentes litteras inspecturis , Garnerus decanus de Mollento , in Domino salutem .


Noverint universi quod Guillelmus de Chaumontel miles decem solidos census et unum arpentum prati , que sunt apud Bellum Montem et de feodo Beati Dyonisii , ecclesie Beati Dyonisii vendidit pro duodecim libris parisiensium , de assensu et voluntate Matilde uxoris sue , que quicquid in rebus venditis habebat jure dotalicii sive alio modo dicte ecclesie quitavit et super hoc fidem prestitit corporalem .


Hujus autem venditiones plegii et garantizatores sunt per fidem Ansoldus de Campaniis , Adam de Alneto , Ansellus de Bollumvilla , milites , qui omnia dampna , si qua occasione venditionenes ecclesia Beati Dyonisii incurreret , restituere tenebuntur .


| De quadam vinea apud Corcellas | Universis Christi fidelibus presentes litteras inspecturis , frater Adam Dei patientia humilis abbas et conventus ecclesie Beati Nicholai de Marchesio Radulphi , eternam in Domino salutem .


Notum facimus universis nos abbati et conventui Sancti Dyonisii concessisse quandam vineam apud Corcellas sitam , quam Johannes quondam comes Belli Montis dederat nobis perpetuo possidendam priusquam a seculo transmigrasset .


Abbas autem et conventus Beati Dyonisii proinde nobis decem libras parisiensium contulerunt .


| Testimonium officialis Parisiensis de emptione facta apud Sanctum Martinum in Colle a Petro de Gaetorti | Omnibus presentes litteras inspecturis , officialis curie Parisiensis , salutem in Domino .


Notum facimus quod Petrus de Gaecort miles et Aaliz uxor ejus coram nobis constituti recognoverunt se dedisse in elemosinam perpetuam ecclesie Beati Dyonisii quintam partem omnium rerum quas habebant apud Sanctum Martinum in Colle , apud Asnerias et apud Wirmes , tam in campipartibus , censibus , redditibus quam quam aliis rebus , et reliquas quatuor partes predicte ecclesie pro quaterviginti et decem libris parisiensium recognoverunt se vendidisse .


De quibus quaterviginti et decem libris recognoverunt ab abbate et conventu Beati Dyonisii sibi fuisse plenius satisfactum .


Promiserunt autem dicti vir et uxor , fide corporaliter prestita , quod contra dictam donationem et venditionem per se vel per alium venire nullatenus attemptabunt et quod premissa ecclesie Beati Dyonisii contra omnes garantizabunt .


Dicta etiam Aaliz dotalicium suum et quicquid juris ibi habebat specialiter quitavit sub religione fidei prestite , et confessa est quod neque vi neque metu , sed spontanea voluntate inducta est ad quitationem hujusmodi faciendam .


Preterea Symon de Bri miles , de cujus feodo predicte res movere dicuntur , donationem et venditionem predictam voluit et laudavit et de garendia contra omnes ferenda fide prestita se plegium obligavit .


De premissis etiam tenendis et garentizandis plegios se constiterunt coram nobis Gazo de Plesseto , Petrus de Bocumval , Guillemus de Baaleio , Clemens de Lusarchiis milites , et Johannes , frater dicti Petri , clericus , quilibet in solidum et per fidem quod , si dicta ecclesia occasione dicte donationis et venditionis molestaretur , dicti plegii tenerent prisionem apud Sanctum Dyonisium quousque de dampnis et expensis propter hoc factis eidem ecclesie esset plenarie satisfactum .


| De tensamento de Praeriis | Ego Amsellus de Insula miles , notum facio presentibus et futuris quod Petrus de Erencort et uxor sua Richildis recognoverunt coram me nobis se ecclesie Beati Dyonisii in perpetuam elemosinam contulisse quintam partem partis sue quam habebant in tessamento de Praeriis et reliquas quatuor partes ejusdem partis vendidisse eidem ecclesie , de voluntate et assensu Johannis de Erencort militis , fratris sui , de quo dictus Petrus tenebat in feodo partem illam tensamenti supradicti .


Qui Johannes feodum illum ecclesie Beati Dyonisii quitavit in perpetuum coram me et , quoniam homo meus erat de illa parte tensamenti , me requisivit cum dicto Petro quod in hoc meum preberem assensum .


Quorum precibus dictam elemosinam et dictam venditionem permisi fieri , volui pariter et laudavi , et quicquid juris habebam in dicto feodo illius tensamenti quitavi in perpetuum ecclesie Beati Dyonisii , volens ut dicta ecclesia illum decetero teneat pacifice et quiete , et teneor dicte ecclesie garantizare .


| De tensamento de Praeriis , de Corcellis et de Corcellestes | Ego Amsellus de Insula miles , notum facio presentibus et futuris quod Adam de Frepellon et uxor sua Gilla et filii sui coram me recognoverunt se ecclesie Beati Dyonisii in perpetuam elemosinam contulisse quintam partem partis sue quam habebant in tensamento de Praeres et de Corcellis et de Corcellestes et reliquas quatuor partes ejusdem partis cum omnibus redditibus pertinentibus ad dictam partem tensamenti supradicti vendistisse eidem ecclesie , de voluntate et assensu Symonis de Grisiaco , de quo supradictus Adam de Frepellon tenebat in feodo partem illam tensamenti .


Qui Symon feodum illum ecclesie Beati Dyonisii quitavit imperpetuum coram me ; et quoniam homo meus erat de illa parte tensamenti , cum dicto Adam me requisivit benigne quod in hoc meum preberem assensum .


Preterea volui et laudavi venditionem illam quam fecit eidem ecclesie Robertus de Hodenc de hoc quod habebat ipse in dicto tensamento , quod tenebat in feodo de supradicto Adam de Frepellon , et quicquid juris habebam in duobus illis feodis illius tensamenti quitavi in perpetuum ecclesie Beati Dyonisii , volens ut dicta ecclesia illud decetero teneat pacifice et quiete , et teneor illud dicte ecclesie garantizare .


| Approbatio venditionis de Dugniaco a domino Ursione facta | Ego Ursinus , domini regis camerarius , notum facio tam presentibus quam futuris quod elemosinam illam et venditionem quam Hugo Bellus Nepos , filius Girardi de Sancto Dyonisio , fecit ecclesie Beati Dyonisii de omnibus hiis que habebat apud Dugniacum , de voluntate et assensu uxoris mee Letice et filiorum meorum , volui et laudavi et eidem ecclesie omnino quitavi et habendam imperpetuum ac tenendam concessi et erga omnes uxorem et filios manucapio et teneor garantire .


| De tensamento de Praeriis et de Corcellis | Omnibus presentes litteras inspecturis , officialis curie Parisiensis , salutem in Domino .


Notum facimus quod Adam de Frepellun et Gilla uxor ejus , in nostra presentia constituti , recognoverunt se dedisse in perpetuam elemosinam abbati et conventui Beati Dyonisii quintam partem totius partis sue quam habebant in tensamento de Corcellis , de Corcerellis et de Praeriis , et alias quatuor partes ejusdem partis tensamenti recognoverunt se pro septies viginti libris dictis abbati et conventui vendidisse , promittentes , fide interposita , quod contra elemosinam et venditionem istam venire nullatenus attemptabunt et quod eas predictis abbati et conventui contra omnes garentizabunt .


| De vinea empta apud Les Aubeins | Notum sit omnibus Christi fidelibus presentes litteras inspecturis quod ego frater Vitalis , dictus abbas Mortui Maris et totus ejusdem loci conventus vendidimus abbati et conventui Sancti Dyonisii Ariopagite , pro quindecim libris parisiensium , duos arpennos vinearum quos habebamus apud Les Aubeins , in Clauso episcopi , ex dono domini Johannis quondam comitis Bellimontis .


| De emptione facta a Cecilia de Praeriis apud Mor et Bellum Montem | Ansoldus de Campaniis miles , omnibus presentibus et futuris , salutem in Domino .


Noveritis quod Cecilia de Praeriis de mea voluntate et assensu ecclesie Beati Dyonisii in perpetuam elemosinam contulit quintam partem omnium que tenebat de me in feodo apud Mor et Bellum Montem , videlicet apud Mor de sexdecim denariis censualibus , de quatuor denariis de tensamento , de sex minis avene , de quatuor caponibus , de quatuor obliis , et apud Bellum Montem de quarta parte sex obliarum , de quarta parte sex caponum et de quarta parte census qui contingit obliis et caponibus supradictis .


| De vinea empta a Gauchero de Torrota | Ego Galcherus de Thorota miles , notum facio tam presentibus quam futuris quod vineam quam habebam de caduco comitis Belli Montis in clauso monachorum Beati Dyonisii apud Bellum Montem vendidi eisdem monachis pro undecim libris parisiensium , jam inde receptis .


| De vinea de Ringot quam emimus | Petrus prior de Laio et ejusdem loci conventus , universis presentes litteras inspecturis , salutem in Domino .


Notum facimus quod quandam petiam vinee in territorio de Ringuet versus Noisi de elemosina domini Stephani de Sacro Cesare tenebamus .


Sed quia eadem petia vinee movebat de ecclesia Beati Dyonisii , nec eam poteramus tenere sine licentia ejusdem ecclesie , requisiti ab ea ut eandem petiam venderemus , ipsi ecclesie Beati Dyonisii XXX libris parisiensium eam vendidimus .


| De vinea de Ringot quam emimus | Henricus Dei gracia abbas de Beco , universis presentes litteras inspecturis , salutem in Domino .


Notum facimus quod nos venditionem illam quam fecerunt dilecti fratres Petrus prior et conventus de Laio ecclesie Beati Dyonisii de quandam petia vinee in territorio de Ringuet versus Noisi , moventis de ecclesia Beati Dyonisii , de nostra licentia dicimus esse factam et eam nostris litteris confirmamus , sigilli nostri caractere communitis .


| De emptione trium arpennorum prati facta a Radulfo milite de Francorvilla | Ego Radulfus de Francorvilla miles , notum facio universis presentes litteras inspecturis quod quatuor partes trium arpennorum prati quos tenebam de ecclesia Beati Dyonisii , et sunt siti apud Pontem de Teve , vendidi ecclesie Beati Dyonisii XXX libris parisiensium , quintam partem contuli in elemosinam eidem ecclesie ; et eosdem tres arpennos in perpetuum habendos quitavi et teneor garentire per fidem dicte ecclesie .


Hanc donationem , venditionem et quitationem meam laudavit , voluit et concessit Agnes uxor mea , interposita fide sua quod in dictis tribus arpennis nichil decetero reclamabit ; quicquid etiam jure dotis in eis habebat vel poterat reclamare ecclesie Beati Dyonisii omnino quitavit , et de voluntate ipsius paginam hanc sigillo meo munivi .


| Quitatio Radulfi militis de Francorvilla super emptione facta a Petro de Gaencort | Ego Radulfus de Francorvilla miles , notum facio universis ad quos presentes littere pervenerint , me quitasse penitus et dedisse in perpetuam elemosinam viris religiosis abbati et conventui Beati Dyonisii quicquid habebam vel habere poteram in feodo et pertinentiis ejusdem feodi , quem feodum predicti abbas et conventus emerunt de domino Petro milite de Gaencort .


Teneor etiam tantum facere erga dilectum et fidelem meum dominum Fulcaudum militem de Bri et erga omnes alios ut ipsi quitent quicquid habebant vel habere poterant in feodo supradicto ; quod nisi fecero , teneor restituere predictis abbati et conventui omnia dampna et expensas que incurrent vel facerent vel alias sustinerent .


| Quitatio Radulfi de Francorvilla de venditione quam fecit nobis Petrus miles de Gaencort | Omnibus presentes litteras inspecturis , magister Robertus de Aurign' , officialis Belvacensis , salutem in Domino .


Noverint universi quod , constituti coram nobis , Radulfus miles , dominus de Francovilla , et Agnes uxor ejus concesserunt et quitaverunt in perpetuum domino abbati et ecclesie Beati Dyonisii totum feodum et emptum quod bone memorie Petrus quondam abbas et dicta ecclesia fecerant a Petro milite de Gaencortin territorio de Francovilla et Sancti Martini in Colle , cum omnibus pertinentiis ejusdem ; quod quidem feodum et emptum de feodo dicti Radulfi movere dicebatur .


Dicta etiam uxor Agnes spontanea voluntate quitavit coram nobis quicquid juris habebat in predicto feodo et empto , sive dotis sive alterius cujuscumque juris .


Dederunt insuper fidem predicti Robertus et Agnes uxor ejus de hac quitatione in perpetuum observanda , et de non reclamabo decetero neque per se neque per alium , et de ferenda quantum ad ipsos pertinet legittima garendia .


| De decanatu Morenciaci ville | Magister Robertus de Auriniaco , officialis Belvacensis , omnibus presentes litteras inspecturis , in Domino salutem .


Noverint universi quod , constituti in presentia nostra , Johannes dictus Decanus de Moranciaco villa et Agnes ejus uxor recognoverunt et concesserunt se vendidisse in perpetuum , pari assensu et pro communi necessitate atque utilitate sua , ecclesie Sancti Dyonisii in Francia totam sergenteriam suam de Moranciaco villa , que vocatur decanatus , pro XL libris parisiensium , de quibus recognoverunt coram nobis sibi jam esse satisfactum .


Et quia dicta Agnes in illa sergenteria vendita dotem habebat , ut dicebat , ipsa , in nullo coacta ut coram nobis recognovit , sed mera atque spontanea voluntate sua , quicquid dotis vel cujuscumque alterius juris in predicta sergenteria vendita habebat predicte ecclesie in perpetuum quitaverunt et in manu nostra resignavit ; et predictus Johannes maritus suus eidem Agneti , in recompensationem dotis quam in predicta sergenteria se dicebat habere , vineam suam de Plantes sitam apud Moranciacum villam coram nobis benigne donavit ; quam scilicet recompensationem ipsa Agnes sibi bene sufficere recognovit .


Et tam ipsa Agnes quam predictus Johannes maritus suus coram nobis fidem prestiterunt corporalem quod decetero vel per se vel alios contra prefatam ecclesiam super predicta sergenteria nichil reclamabunt vel facient reclamari ratione cujuscumque juris , sed eidem ecclesie super illa sergenteria vendita ad usus et consuetudines patrie legittimam portabunt garandiam .


Et nos , de assensu dictorum Johannis et Agnetis uxoris sue , prefatam ecclesiam de sepedicta sergenteria vendita investivimus , quantum ad nos pertinet , salvo jure alieno .


In cujus rei testimonium , presentes litteras sigillo curie Belvacensis fecimus communiri .


| De hiis que tenet a nobis in hominagio Adam miles de Villa Teignosa | Universis presentes litteras inspecturis , Adam de Villa Teignosa miles , salutem in Domino .


Notum facimus quod nos fecimus homagium venerabili viro Odoni , abbati Beati Beati Dyonisii , et tenemus de eo in feodum furnum quod est apud Sanctum Dyonisium ante domum Henrici de Argentolio , quod tenet de nobis Radulphus de Gonessia , et feodum Guillelmi , quod est apud Petram Fictam in hostisiis et plantis vinearum , et feodum quod tenet Philippus de Aqua Bona , scilicet quinque hospites apud dictam villam , et feodum quod tenet de nobis dominus Alexander de Divite Burgo apud dictam villam , quod est in hostisiis , et omnia que tenemus apud Petram Fictam et habemus in dominio et que tenentur de nobis , scilicet ea que Johannes de Pissecoc miles tenet de nobis , et ea que dominus Alexander de Divite Burgo tenet ad censum de eodem Johanne et ea que tenet dominus Alexander de Divite Burgo tenet ad censum de eodem Johanne , et ea que tenet Guillelmus Le fief de Buhort Buort miles in vineis apud Petram Fictam et in censibus in villa Sancti Dyonisii et in terris et vineis apud Petram Fictam et Villam Teignosam , et boscum de Divite Burgo , quod tenet dominus Alexander ad censum versus Petram Fictam inter fossatum et Petram Fictam .


| Confirmatio Philippi regis super hiis que habemus apud Duniacum | In nomine sancte et individue Trinitatis amen .


Philippus Dei gratia Francorum rex .


Noverint universi presentes pariter et futuri quod Hugo filius Gerardi de Sancto Dyonisio in perpetuam elemosinam dedit ecclesie Sancti Dyonisii quintam partem omnium eorum que jure habebat apud Duniacum et in potestate et in pertinentiis ejusdem ville tam in feodo quam in dominio .


Totum autem residuum vendidit eidem ecclesie pro quadringentis et tringita libris ita quod nichil sibi retinuit apud Duniacum neque in potestate neque in pertinentiis ejusdem ville .


Id autem idem Hugo in nostra presencia recognovit et ut litterarum nostrarum testimonio tam elemosinam quam venditionem ejus confirmaremus , nos requisivit .


Goco quoque de Turot de Plesseio et de cujus feodo movebat una pars tam eorum que ab eodem Hugonis in elemosinam sunt collata quam illius residui quod venditum est coram nobis quitavit feodum ecclesie Sancti Dyonisii et tam ipsam elemosinam quam venditionem laudavit atque concessit .


Et ut perpetuum robur obtineat sigilli nostri auctoritate et regii nominis karactere inferius annotato presentem paginam confirmamus .


Astantibus in paltio nostro quorum nomina supposita sunt et signa , dapifero nullo .


Guidonis buticularii .


S .


Data vacante cancellaria per manum fratris Guarini .


| De feodo quod Radulfus de Francorvilla vendidit ecclesie Beati Dyonisii | Omnibus presentes litteras inspecturis , officialis archidiaconi Parisiensis , salutem in Domino .


Notum facimus quod , coram nobis constituti , Radulfus de Francorvilla et Aalidis uxor ejus recognoverunt se vendidisse , pro XX libris parisiensium et uno modio bladi , abbati et conventui Beati Dyonisii totum illud quod tenebant de feodo domini Roberti de Sancto Dyonisio militis in territorio de Francorvilla , exceptis duobus arpennis terre site Ad Ru de Quarroye , que ipsi Radulfus et Aalidis tenebunt ad IVor denarios capitalis census a predictis abbati et conventui .


Illa autem que sequuntur sunt ea que tenebant de feodo predicti militis : videlicet quedam pecia terre circiter decem arpenna site Ad Ré , cum decima ejusdem terre , et tres solidi et duo denarii capitalis census siti supra terras et vineas cum decima earumdem , que omnia sita sunt in territorio de Francorvilla .


Et hanc venditionem promiserunt dicti Radulfus et Aalidis , fide prestita , se observaturos et contra omnes garantizaturos , et contra per se vel per alium in posterum non venturos .


Eadem autem Aalidis quitavit quicquid in predictis rebus habebat ratione doarii aut alio modo , promittens sub fide prestita quod dictam quitationem faciebat spontanea , non coacta .


| De feodo quod Radulfus de Francorvilla tenebat a Roberto milite de Sancto Dyonisio | Ego Robertus de Sancto Dyonisio miles , notum facio universis presentes litteras inspecturis quod ego , de voluntate et assensu Aveline uxoris mee , volui et concessi ut Radulfus de Francorvilla , filius defuncti Philippi militis , teneat de ecclesia Beati Dyonisii decetero quicquid tenebat de me in feodum apud Francorvillam in dominiis , censivis et quibuscumque rebus aliis , quod feodum tenebam de ecclesia Beati Dyonisii .


Volo etiam et concedo ut idem Radulfus sit in homagium ecclesie Beati Dyonisii sicut in meo homagio de premissis .


Hec sunt que dictus Radulfus tenebat de me in feodum apud Francorvillam : unum arpentum vinee et dimidium Apud Metam , quod Gaufridus Major tenet ; tria quarteria vinee Apud Metam , que Aales de Paris et Natalis de Monasterio tenent ; unum arpentum vinee Dalon , quod Adam gener Girardi de Insula tenet , et unum arpentum Ad Rivum de Carroge ; tria quarteria terre Apud Metam , que Garnot de Macreio tenet ; quatuor arpenta et dimidium Apud Metam , que Garnerius li Berchiers tenet ad novem nummos censuales , et Ad Vicum Baudri unum arpentum ad duos nummos censuales ; unum quarterium terre Apud Vicum Baudri , quod presbyter tenet ad unum obolum censualem ; tria quarteria terre Ad Vicum Baudri ad tres obolos censuales , que Adam le Drapier Pontisarensis tenet ; duo arpenta terre Ad Rivum de Carroge , que Radulfus filius Philippi militis tenet , et decem arpenta Au Ré , unde decima vadit apud Monteigniacum ; census , decima , et venditiones istorum omnium , preter decem arpentorum que sunt Au Ré , sunt Radulfi filii domini Philippi militis de Francorvilla .


| Recognitio Radulfi de Francorvilla de feodis quod tenet de Beato Dyonisio | Universis presentes litteras inspecturis , Radulfus de Francorvilla miles , salutem .


Noveritis quod ego sum homo ligius religiosi viri Odonis , abbatis Beati Dyonisii , de feodis inferius annotatis , quos homines annotati tenent de me , scilicet Johannes de Campaniis miles tenet a me in feodo terciam partem totius decime de Praeriis et circiter quinquaginta solidos capitalis census et quicquid habet in eadem villa tam in hostisiis quam in aliis rebus .


Item Johannes de Nigra Villa tenet a me in feodo ad usus et consuetudines Vulcasini quindecim arpenta nemorum sita apud Nigram Villam et domum suam cum toto proprisio et quadraginta arpenta terre arabilis et campipartem quam habet in eadem villa , que valet circa unum modium .


Item Godefridus filius Petri Godefridi tenet a me in feodo ad usus et consuetudines Vulcasini domum suam sitam apud Praerias cum toto proprisio et octo arpenta terre arabilis et novem hostisias , quarum septem sunt apud Praerias , due apud Nigram Villam , et campipartem triginta arpentorum terre arabilis .


Item Johannes Cluingnez miles tenet a me in feodo sex modios bladi in molend ino de Praeriis sito supra domum domini Ade clerici , et sex denarios censuales .


Item Theobaldus filius de Villaribus tenet a me in feodo ad usus et consuetudines Vulcasini domum suam sitam apud Praerias cum toto proprisio .


Item Guido de Grandi Molendino miles tenet a me in feodo sexaginta decem arpenta nemorum et terras arabiles et masuras , que omnia sita sunt apud Nigram Villam et apud Praerias , que omnia estimantur usque ad valorem quinquaginta librarum annui redditus et amplius .


Item Alermus de Sancto Suppleto miles tenet a me in feodo septem hostisias apud Praerias et octo arpenta terre arabilis et medietatem unius torcularis et medietatem unius furni et viginti quinque solidos capitalis census ex una parte et quinquaginta solidos capitalis census ex alia , sitos in loco qui dicitur Alnetum in eadem villa , que omnia estimantur usque ad valorem decem librarum parisiensium annui redditus .


Item Robertus de Mesnilio tenet a me in feodo ad usus et consuetudines Vulcasini duo arpenta terre arabilis sita apud Behu et unam masuram sitam apud Praerias et tria arpenta terre arabilis sita in loco qui dicitur Garaines et unum arpentum situm apud Mauvillam et unum arpentum terre et terciam partem unius arpenti prati , sita apud Praerollas .


Item Adam de Frepeillon tenet a me in feodo domum suam sitam apud Praerias cum toto proprisio et VIII° arpenta terre arabilis et decem solidos capitalis census et quatuor hostisias in eadem villa .


Item dominus Adam clericus , frater meus , tenet a me in feodo terram suam quam habet apud Praerias , que valet usque ad quadraginta libras annui redditus , sitas in molendino supradicto , in pratis , vineis , hostisiis et capitalibus censibus .


Item Odardus de Melloto tenet a me in feodo apud Nigram Villam sex arpenta et dimidium terre arabilis et domum suam ibidem cum toto proprio .


Item Adam de Piro tenet a me in feodo ad usus et consuetudines Vulcasini quatuor partes septem arpentorum nemoris siti apud Nigram Villam .


De hiis autem omnibus supradictis feci homagium et recognovi etiam me fecisse , presentibus Petro de Stampis thesaurario , Guillelmo Le Maçon infirmario , Guillelmo Noviomensi , Philippo cenario , Drocone de Monte Morenciaco , Fulcone elemosinario , Drocone de Francorvilla , monachis , domino Conrado milite de Almannia , domino Ada de Wesecort milite , Ada de Duingniaco , Guillelmo Malet , Odone de Boissi , Ada de Haubertivillari , Roberto Principe , Radulfo Principe , Baldoino , Johanne du Perche , magistro Galtero Avure , Rogero clerico .


| Recognitio Agnetis uxoris Radulfi de Francorvilla de feodis quos tenet idem Radulfus de Beato Dyonisio | Omnibus presentes litteras inspecturis , Guido decanus de Praeriis , salutem in Domino .


Notum facimus quod , in nostra presentia constituti , Radulfus de Francorvilla miles et Agnes uxor ejus recognoverunt ispum Radulphum esse hominem ligium religiosi viri Odonis abbatis Beati Dyonisii et eidem abbati homagium fecisse de feodis quos tenent de eodem Radulpho in feodo , Johannes de Campaniis miles , Johannes de Nigra Villa , Godefredus filius Petri Godefridi de Praeriis , Johannes Cluingnez miles , Theobaldus de Villaribus , Guido de Grandi Molendino miles , Alermus de Sancto Suppleto miles , Robertus de Mesnilio , Adam de Frepeillon , dominus Adam clericus frater dicti Radulfi militis , Odardus de Melloto , Adam de Piro , sicut vidimus contineri in cartis ejusdem Radulfi suo sigillo et sigillo curie Belvacensis sigillatis .


Promiserunt autem dicti Radulfus et Agnes uxor ejus fide prestita corporali quod a predicta recognitione decetero non resilient .


Dicta vero Agnes uxor dicti Radulfi militis fidem corporalem in manu nostra prestitit quod non vi coacta sed spontanea predictam fecit recognitionem .


In cujus rei testimonium , ad petitionem dicti Radulfi militis et Agnetis uxoris ejus , presentes litteras sigillo nostro duximus sigillandas .


| De hommagio Radulfi de Francorvilla militis | Officialis curie Belvacensis , omnibus presentes litteras inspecturis , salutem in Domino .


Notum facimus quod , in nostra presentia constitutus , Radulfus de Francorvilla miles recognovit se esse hominem ligium religiosi viri Odonis , abbatis Sancti Dyonisii in Francia , et eidem abbati fecisse homagium de feodis inferius annotatis , sicut vidimus in carta dicti Radulfi militis contineri , cujus carte teneor est iste : « Universis presentes litteras inspecturis , Radulfus de Francorvilla miles , salutem .


Noveritis quod ego sum homo ligius religiosi viri Odonis , abbatis Beati Dyonisii , de feodis inferius annotatis , quos homines inferius annotati tenent de me , scilicet Johannes de Campaniis miles tenet a me in feodo terciam partem totius decime de Praeriis et circiter quinquaginta solidos capitalis census et quicquid habet in eadem villa tam in hostisiis quam in aliis rebus .


Item Johannes de Nigra Villa tenet a me in feodo ad usus et consuetudines Vulcasini quindecim arpenta nemorum sita apud Nigram Villam et domum suam cum toto proprisio et quadraginta arpenta terre arabilis et campipartem quam habet in eadem villa , que valet circa unum modium .


Item Godefridus filius Petri Godefredi tenet a me in feodo ad usus et consuetudines Vulcasini domum suam sitam apud Praerias cum toto proprisio et octo arpenta terre arabilis et novem hostisias , quarum septem sunt apud Praerias , due apud Nigram Villam , et campipartem triginta arpentorum terre arabilis .


Item Iohannes Clugnes miles tenet a me in feodo sex modios bladi in molendino de Praeriis sito supra domum domini Ade clerici , et sex denarios censuales .


Item Theobaldus de Villaribus tenet a me in feodo ad usus et consuetudines Vulcasini domum suam sitam apud Praerias cum toto proprisio .


Item Guido de Grandi Molendino miles tenet a me in feodo sexaginta decem arpenta nemorum et terras arabiles et masuras , que omnia sita sunt apud Nigram Villam et apud Praerias , que omnia estimantur usque ad valorem quinquaginta librarum annui redditus et amplius .


Item Alermus de Sancto Suppleto miles tenet a me in feodo septem hostisias apud Praerias et octo arpenta terre arabilis et medietatem unius torcularis et medietatem unius furni et viginti quinque solidos capitalis census ex una parte et quinquaginta solidos capitalis census ex alia , sitos in loco qui dicitur Alnetum in eadem villa , que omnia estimantur usque ad valorem decem librarum parisiensium .


Item Robertus de Mesnilio tenet a me in feodo ad usus et consuetudines Vulcasini duo arpenta terre arabilis sita apud Behu et unam masuram sitam apud Praerias et tria arpenta terre arabilis sita in loco qui dicitur Garaines et unum arpentum terre situm apud Mauvillam et unum arpentum terre et terciam partem unius arpenti prati , sita apud Praerollas .


Item Adam de Frepeillon tenet a me in feodo domum suam sitam apud Praerias cum toto proprisio et octo arpenta terre arabilis et decem solidos capitalis census et quatuor hostisias in eadem villa .


Item dominus Adam clericus , frater meus , tenet a me in feodo terram suam quam habet apud Praerias , que valet usque ad quadraginta libras annui redditus , sitas in molendino supradicto , in pratis , vineis , hostisiis et capitalibus censibus .


Item Odardus de Melloto tenet a me in feodo apud Nigram Villam sex arpenta et dimidium terre arabilis et domum suam sitam ibidem cum toto proprisio .


Item Adam de Piro tenet a me in feodo ad usus et consuetudines Vulcasini quatuor partes septem arpentorum nemoris siti apud Nigram Villam .


De hiis et de omnibus supradictis feci homagium et recognovi etiam me fecisse me , presentibus Petro de Stampis thesaurario , Guillelmo Le Maçon infirmario , Guillelmo Noviomensi , Philippo cenario , Drocone de Monte Morenciaco , Fulcone elemosinario , Drocone de Francorvilla , monachis , domino Conrado milite de Almannia , domino Ada de Wessecort milite , Adam de Duingniaco , Guillemo Malet , Odone de Boissi , Ada de Haubertivillari , Roberto Principe , Radulfo Principe , Baldoino , Johanne du Perche , magistro Gualtero Avure , Rogerio clerico .


Promisit autem dictus Radulfus miles , fide prestita corporali , quod a predicta recognitione decetero non resiliet .


In cujus rei testimonium , ad petitionem dicti Radulfi , presentem paginam sigillo curie Belvacensis duximus roborandam .


| De majoria ville de Maffleto | Omnibus presentes litteras inspecturis , officialis curie Belvacensis , salutem in Domino .


Notum facimus quod , in nostra presentia constituti , magister Adam de Mafleto clericus et Theobaldus frater ejus , laicus , recognoverunt quod , cum Landricus , quondam pater ipsorum , tenuerit usque ad exitum vite sue majoriam ville de Mafleto sibi dudum ab abbate Sancti Dyonisii ad vitam suam collatam , ipsi nichil juris ratione successionis vel hereditatis reclamabant vel habebant in eadem ; et cum ad quorumdam bonorum virorum preces dictus abbas prefatam majoriam eidem magistro sicut ipse asserebat ad vitam suam liberaliter contulerit , tam idem magister quam dictus Thebaldus frater suus renuntiaverunt omni juri quod in ea ratione successionis vel hereditatis reclamare poterant vel habere .


| De vinea que vocatur Amplemus | Margarita , permissione divina ecclesie de Pentemont abbatissa , et ejusdem loci conventus , Cisterciensis ordinis , universis presentes litteras inspecturis , salutem in Domino .


Notum facimus quod , cum Agnes de Vergelay de Belvaco dedisset nobis in elemosinam unam peciam vinee , que vocatur Amplemus , et que debebat ecclesie Beati Dionysii duos denarios et unam pictaviam capitalis census , et dicta ecclesia Beati Dionysii vellet ut eam poneremus , sed extra manum nostram poneremus , quia de sua erat censiva , tandem pietatis intuitu et ad preces bonorum virorum abbas et conventus dicte ecclesie Beati Dyonisii illam peciam nobis tenendam concesserunt pariter et habendam , ita quod de eadem pecia vinee pro duobus denariis et pictavia eidem ecclesie Beati Dyonisii quinque solidos parisiensium capitalis census annuatim persolvemus in octabis Beati Dyonisii in curia sua de Mor .


| De debito XXX librarum | Omnibus presentes litteras inspecturis , officialis curie Parisiensis , salutem in Domino .


Notum facimus quod Galterus major de Ballolio , Johannes et Girardus filii ejus , in nostra presentia constituti , recognoverunt se debere abbati Sancti Dyonisii XXX libras parisiensium , de quibus promiserunt juramento interposito eidem abbati vel ejus certo nuntio de decem libris in Assumptione beate Virginis proximo ventura , in festo Omnium sanctorum de totidem , et in festo Purificationis beate Marie de residuo se satisfacturos eidem .


Et de premissis observandis Johannes dictus Lupus , Perrinus Bochardi , Hubertus de Luperis de Fayel , Nicholaus de Plesseio et Robertus Borge se plegios constituerunt coram nobis , quilibet eorum in solidum et per fidem .


Preterea recognoverunt dicti debitores quod compositum fuerat de quadam discordia mota inter eos ex una parte et dictum abbatem ex altera in hunc modum , videlicet quod ipsi tenebuntur jurare quod non procurarent vel procurari facerent per se vel per alium malum seu dampnum aliquod ecclesie Sancti Dyonisii vel monachis seu famulis suis , nec etiam preposito monacho Sancti Martini in Colle , seu familie sue , et si scirent vel addiscerent quod dampnum sive malum quod eis debent evenire , pro suo posse impedirent et significarent abbati vel alicui monacho ecclesie antedicte .


| De venditione sex solidorum quam fecit prior Sancti Lupi de Heserento | Omnibus presentes litteras visuris , frater Stephanus prior Sancti Lupi de Hescerento totusque ejusdem loci conventus , salutem in Domino .


Noverint universi quod nos ecclesie Beati Dionysii vendidimus et omnino quitavimus sex solidos parisiensium quos legavit nobis Eremburgis defuncta de Sancto Lupo apud Morenci .


| Quitatio Richardi de Banteleuet fratrum suorum de eo quod habebant in feodis de Praeriis | Universis presentes litteras inspecturis , officialis curie Parisiensis , in Domino salutem .


Notum facimus quod coram nobis constituti Richardus de Bantessu miles et Johannes de Bantessu armiger et Guerricus clericus , fratres , quitaverunt imperpetuum abbati et conventui Beati Dyonisii quicquid juris habebant vel habere poterant quacumque ratione in feodo de Praeriis et in pertinentiis ipsius quem Adam clericus de Francorvilla tenet , ut asseritur , a Radulfo fratre suo , milite , et idem Radulphus ab abbate Beati Dyonisii , ut asserebant persone superius nominate , et etiam in quibuscumque feodis quos quicumque alii tenent ibidem et in locis vicinis ab eodem Radulfo ; fide in manu nostra prestita promittentes quod contra dictam quitationem nunquam decetero venient nec in eodem feodo quicquam decetero reclamabunt .


| De recognitione Rogeri Pice super quibusdam feodis | Ego Rogerus Pica , dominus Ville Picte , omnibus imperpetuum .


Noverint universi presentes pariter et futuri quod , cum Hugo Lupus filius meus Johannam filiam meam domini Reginaldi Musavene consilio et voluntate mea duxisset in uxorem , cum multis aliis rebus quas cum ipsa accepit feodum quemdam qui de Beato movebat Dyonisio et quem ipse Reginaldus longuo tempore tenuerat in donationem propter nuptias recepit ; ad quem feodum , sicut michi et ipsi fuit tunc a pluribus intimatum , hec omnia pertinebant : tota terra scilicet quam domina Maria de Gehenni tenet apud Gargias et quicquid in eadem villa alii tenent de illa et duo modi bladi quos ipsa Maria tenet in molendino de Castelon et preterea unum modium bladi quem Gatho de Gousenvilla tenet ab ipso Hugone Lupo filio in molendino de Espallart et unum asinum et unam pelliciam et quasdam botas ad octavas Beati Dyonisii singulis annis percipienda significatum nobis fuit ad feodum pertinere .


Desponsata vero et traducta uxore sua Johanna , cum dominum abbatem Beati Dyonisii Henricum Hugo filius meus de hominagio suo faciendo requisisset et hec omnia de supradicta de feodo esse et ad feodum pertinere dixisset , predictus abbas et consiliarii sui asinum et pelliciam et botas ad feodum pertinere constanter negaverunt .


Quod ego et Hugo filius meus diligencius bonorum virorum testimonio inquirentes , didicimus quod asinus et pellicia et bote ad feodum non pertinebant nec de feodo esse debebant et icirco Hugo filius meus , quando hominagium suum domino Henrico abbati Beati Dyonisii de predictis aliis rebus fecit , de consilio et consensu et voluntate uxoris sue et mea asinum et pelliciam et botas de feodo non esse , multis astantibus , recognovit .


Testes hujus recognitionis et hominagii fuerunt Hugo cantor Beati Dyonisii , Radulfus prior de Strata , Guillelmus Heremita , Guido de Caprosia , monachi ; Guillelmus Parvus de Trembleio , Odo Brunandi , Henricus de Monteferm' , milites ; Petrus de Besoncio , Guibertus Potus , Petrus Dives de Argentolio , servientes ; Chevalerus de Tremblei , Johannes major de Trembleio , Willelmus de Corberon , Rericus Lanista , Terricus Forestarius , Girodus li Flamans .


Quod ut in posterum omnis malignandi sopiatur occasio , ego ad predicti abbatis petitionem scribi feci et , quia predictus Hugo filius meus nondum habebant sigillum , sigillo meo confirmari precepi .


| De terra quam vendidit Petrus de Wirmis et Agnes uxor ejus | Officialis Belvacensis , omnibus presentes litteras inspecturis , in Domino salutem .


Noverint universi quod constituti coram nobis Petrus de Pinu de Wirmes et Agnes ejus uxor recognoverunt et concesserunt se vendidisse in perpetuum , pari assensu et pro communi necessitate et utilitate sua , abbati et conventui Sancti Dyonisii in Francia quatuor arpenna terre arabilis que habebant sita in parochia Sancti Martini de Colle , in territorio de Caufor , ut dicitur , inter terram majorisse de Sancto Martino in Colle et terram filie Radulphi Bonnart , scilicet tria arpenna de hereditate dicte Agnetis et quartum de hereditate prefati Petri , pro viginti libris parisiensium , de quibus , ut dicebant dicti venditores , ipsis in pecunia numerata satisfactum est .


Et tam dictus Petrus quam prenominata Agnes ejus uxor , in nullo coacta , ut asserebat , sed mera et spontanea voluntate sua , dicta quatuor arpenna terre , vendita cum omni jure quod in illis habebant vel quoquo modo in illis ipsos contingebat , in manu nostra resignaverunt , et sub fide sua interposita de non reclamando aliquo tempore per se vel per aliquem alium ratione dotis sue sive cujuscumque alterius juris dictis abbati et conventui sancti Dyonisii coram nobis in perpetuum quitaverunt , promittentes sub fide sua se super illis quatuor arpennis terre venditis dictis abbati et conventui Sancti Dyonisii contra omnes ad usus et consuetudines patrie legittimam portare garandiam .


In cujus rei testimonium , presentes litteras sigillo curie Belvacensis fecimus roborari .


| De masura empta a Guillermo majore Morenciaci ville | Omnibus presentes litteras inspecturis , officialis curie Belvacensis , salutem in Domino .


Notum facimus quod Guillermus , major Morenciaci ville , serviens domini regis , et Elemelina uxor ejus , Hubertus de Brolio et Maria uxor ejus , soror ejusdem Guillermi , recognoverunt se vendidisse et in perpetuum quitasse religiosis viris abbati et conventui Beati Dyonisii masuram que dicitur masura Jocelini , sitam juxta ecclesiam Morenciaci cum clausura murorum ejusdem masure et quicquid juris habebant vel habere poterant in eisdem , fide prestita promittentes quod contra dictam venditionem et quitationem per se vel per alium non venient in futurum et quod in dicta masura et clausura ejusdem nichil juris penitus decetero reclamabunt , immo eadem dictis abbati et conventui bona fide ad usus et consuetudines Francie garantizabunt .


Dicta etiam Emelina , fide data , spontanea , non coacta , ut dicebat , quitavit specialiter et expresse quicquid juris habebat vel habere poterat in dictis ratione doarii vel quocumque alio modo .


In cujus rei testimonium , ad petitionem prenominatarum personarum , presentes litteras sigillo curie Belvacensis fecimus roborari .


| De Radulfo de Francorvilla XL libr' | Ego Radulfus miles dominus de Francorvilla , notum facio presentibus et futuris quod dilectus gener meus Guillelmus Bateste miles , de voluntate mea et assensu , obligavit karissimo domino meo abbati Beati Dyonisii quinquaginta et unum arpentum bosci in bosco de Roceio , videlicet in illa parte que vocatur Chesnei , que est contigua veteri vie de Momorencio et extenditur usque ad Friches de Villeinnes , pro quadraginta libris parisiensium , quas mutuo recepit a dicto domino abbate ; et eas tenetur reddere terminis inferius annotatis , videlicet in prima ventura Purificatione beate Marie viginti libras et sequenti alia Purificatione alias XX libras , super quibus constituo me fidejussorem et garantizatorem sicut dominum dicti bosci de Roceio .


| De XL libris mutuo receptis | Omnibus presentes litteras inspecturis , officialis curie Parisiensis , salutem in Domino .


Notum facimus quod coram nobis constitutus Guillermus Bateste miles recognovit se mutuo recepisse a viris religiosis abbate et conventu Beati Dyonisii in Francia XL libras parisiensium , quos fide prestita corporali promisit se redditurum eidem abbati et conventui terminis subnotatis , videlicet in festo Purificationis beate Marie Virginis proximo venturo XX libras et in sequenti festo Purificationis anno revoluto alias XX libras .


Ad quam pecunie summam , sicut dictum est , solvendam constituerunt se fidejussores quilibet in solidum Adam de Ermenevilla , Guillermus d'Eschif , Bernerus de Musterolio militis et Johannes de Cornillon et Guillermus de Ermenevilla scutiferi , tali conditione quod , si dicta pecunia dictis terminis ut dictum est non fuerit persoluta , supradicti fidejussores concesserunt et promiserunt fide data quod tenebunt prisionem apud Beatum Dyonisium infra quatuor portas , infra quindenam postquam ex parte dictorum abbatis et conventus super hoc fuerint requisiti , donec de dicta pecunia dictis abbati et conventui plenarie fuerit satisfactum ; et quantum ad omnia premissa dicti fidejussores renunciaverunt beneficio auctentice de principali debitore primo conveniendo et de divisione debiti facienda .


In cujus rei testimonium , ad petitionem tam dicti Guillermi militis quam dictorum fidejussorum , sigillum nostrum presentibus litteris fecimus apponi .


| De quinquaginta et unum arpentis bosci | Universis presentes litteras inspecturis , Garinus archidiaconus Bajocensis , salutem in Domino .


Notum facimus quod coram nobis constituti Guillermus Batestemiles et Isabellis uxor ejus recognoverunt se pignori obligasse venerabili viro et religioso abbati Beati Dyonisii in Francia quinquaginta et unum arpenta bosci in bosco de Roceio , videlicet in illa parte ut dicitur que vocatur Chesnoi , que est contigua ut dicitur veteri vie de Monte Morenciaco et extenditur usque ad Friches de Villaines , ut dicitur , pro quadraginta libris parisiensium quas mutuo receperunt a dicto abbate ut dicebant ; et eandem pecuniam dicti Guillermus miles et Isabellis ejus uxor fide prestita corporali eidem abbati se reddituros promiserunt terminis inferius annotatis , videlicet in prima ventura Purificatione beate Marie XX libras et sequenti alia Purificatione XX libras .


In cujus rei testimonium , ad petitionem dictorum Guillermi et Isabellis ejus uxoris , sigillo nostro presentes litteras duximus roborandas .


| De presbitero de Mafliers | Omnibus presentes litteras inspecturis , officialis Belvacensis , salutem in Domino .


Noverint universi quod in nostra presentia constitutus dominus Andreas presbiter de Maflers in jure confessus est coram nobis quod , cum inter ipsum et religiosos viros abbatem et conventum Sancti Dyonisii in Francia diu contentio verteretur super super multis articulis , tandem iidem presbiter pro bono pacis in dictum abbatem fideliter compromisit , asserens quod de omnibus querelis et contentionibus tam in mobilibus quam inmobilibus , dictis seu factis seu etiam quibuscumque aliis que habent et habet usque in hodiernum diem ecclesia Beati Dyonisii contra ipsum , idem dominus Andreas presbiter staret alte et basse ordinationi quam dictus abbas de consilio bonorum faceret super premissis , volens et concedens quod , si contra ordinationem dicti abbatis in aliquo contraveniret , eo ipso sentenciam excommunicationis incurreret , obligans etiam se et sua mobilia et inmobilia ubicumque sint ad dictum sive arbitrium ejusdem abbatis super premissis firmiter observandum .


| Littere Radulfi de Francorvilla de quitatione novem arpentorum sex partica minus que nobis vendidit Guillelmo Batest in nemore de Roceio | Ego Radulfus de Francorvilla miles , notum facio tam presentibus quam futuris quod , cum Guillelmo Bateste militi , genero meo , dedissem pro maritagio Isabellis filie mee , uxoris sue , octoginta et tredecim arpenta nemoris in duas pecias , videlicet quadraginta duo arpenta in bosco prope domum meam sitam apud Francorvillam , que tenebam de domino rege , et quinquaginta unum arpenta in Roceio , prout itur de Sancto Martino in Colle apud Momorenciacum , que tenebam in feodum ab abbate Beati Dyonisii , domino meo et suo , dictus Guillelmus postmodum dedit mihi et quitavit novem arpenta sex perticis minus ubicumque ea volem capere in nemoribus antedictis ; in quorum recompensationem et escambium dedi et quitavi eidem Guillelmo in perpetuum novem arpenta nemoris sex perticis minus , que similiter tenebam ab abbate Beati Dyonisii , in nemore meo de Roceio , mensurata et bonnata in parte illa que dicitur Brocia de Vallohier , de quibus ego me desaisivi , ipsum manualiter saisiens de eisdem .


Quia vero predictus Guillelmus religioso viro Odoni abbati Beati Dyonisii , domino meo et suo , tenebatur in quadraginta libris parisiensium obligatus , dicta novem arpenta sex perticis minus , que sicut dictum est a me receperat , eidem abbati et ecclesie sue pro dictis quadraginta libris parisiensium de consensu meo vendidit et in perpetuum quitavit , se de eis in manu domini abbatis desaisiens et de omni eo quod habebat vel habere poterat in eisdem .


Me siquidem et heredes meos domino abbati et ecclesie sue per has presentes litteras obligo quod contra dictam quitationem non veniem nec faciam in futurum , immo sepedicta novem arpenta sex perticis minus ab eodem Guillelmo sicut dictum est vendita predictis abbati et ecclesie sue bona fide contra omnes garantizabo .


| Littere Guillelmi Batest de novem arpentis VI perticis minus in nemore de Roceio , que vendidit nobis | Ego Guillelmus Bateste miles , notum facio tam presentibus quam futuris quod , cum Radulfus de Francorvilla miles , dominus meus , dedisset mihi pro maritagio Ysabellis filie sue , uxoris mee , octoginta et tredecim arpenta nemoris in duas pecias , videlicet quadraginta duo arpenta in bosco prope domum suam sitam apud Francorvillam , que tenebat de domino rege , et quinquaginta unum arpenta in Roceio , prout itur de Sancto Martino in Colle apud Montem Morenciacum , que tenebat in feodum ab abbate Beati Dyonisii domino meo et suo , ego postmodum dedi et quitavi eidem Radulfo novem arpenta sex perticis minus ubicumque ea volet capere in nemoribus antedictis ; in quorum recompensationem et escambium idem Radulfus dedit mihi et quitavit in perpetuum novem arpenta nemoris sex perticis minus , que similiter tenebat ab abbate Beati Dyonisii , in nemore suo de Roceio , mensurata et bonnata in parte illa que dicitur Brocia de Vallohier , de quibus idem Radulfus se desasivit , me manualiter saisiens de eisdem .


Quia vero religioso viro Odoni abbati Beati Dyonisii , domino meo , tenebar in quadraginta libris parisiensium obligatus , dicta novem arpenta sex perticis minus , que sicut dictum est ab eodem Radulfo receperam , et quodcumque jus in eis habebam vel habere poteram eidem abbati et ecclesie sue pro dictis quadraginta libris parisiensium vendidi et in perpetuum quitavi , me de eis in manu sua desaisiens , nichil omnino retinens in eisdem ; promittens etiam fide prestita quod in eis nichil juris penitus decetero reclamabo .


Ad majorem etiam securitatem , feodum quod ab ipso tenebam apud Haubervillari sibi et ecclesie sue in assignamentum concessi , volens et in hoc consentiens quod , si predicta novem arpenta sex perticis minus que sicut predictum est vendidi et quitavi per heredes meos vel quoscumque alios jure propinquitatis vel quocumque alio jure aliquo tempore retrahi contingeret , idem dominus abbas a Purificatione beate Marie virginis proximo preterita in quatuor annos dictum feodum manu sua libere tenebit et ex eo tantum de frucibus percipiet quousque de totali summa quadraginta librarum parisiensium ad dictum suum sibi plenarie fuerit satisfactum ; expectabit autem dominus abbas per spatium predicti temporis propter hoc quod ego predictum feodum Guillelmo Bateste nepoti meo ad octo annos obligaveram , de quibus anni quatuor a predicto festo Purificationis jam erant elapsi , dicto residuo temporis remanente .


| De Districtis de Maffliers | Ego Guido dominus de Laval , notum facio tam presentibus quam futuris quod karissimus frater meus Matheus comes Pontivi , reducens ad memoriam quod vir quondam nobilis Matheus dominus Montis Morenciaci , genitor noster , aliquas contentiones et querelas contra ecclesiam Beati Dyonisii exercuerit , per quas dicta ecclesia dampna non modica incurrerat et expensas fecerat sumptuosas , pro remedio anime sue quintam partem medietatis illius quam habebat in nemoribus que appellantur Districta de Maflers , et etiam quintam partem medietatis illius quam habebat in stagno de Behu et in piscaria ejusdem de assensu nobilis domine comitisse Pontivi , uxoris sue , dedit et concessit in perpetuum et perpetuam elemosinam ecclesie memorate .


Totum vero residuum omnium predictorum , que omnia tenebat ab abbate Beati Dyonisii in feodum ligium , eidem abbati et ecclesie sue pro trecentis sexaginta libris parisiensium et quicquid juris vel dominii habebat vel habere quacumque ratione poterat in premissis vendidit et in perpetuum quitavit , nichil juris omnino pro se vel pro heredibus suis retinens in eisdem .


Quam elemosinam et venditionem ego Guido , dicti fratris mei Mathei piam intentionem considerans , pro me et heredibus meis volo , laudo pariter et concedo , et hec omnia premissa dictis abbati et ecclesie sue pro me et omnibus heredibus meis et pro omnibus illis qui in predictis possent aliquid reclamare in perpetuum quito ; promittens quod in premissis per me nec per alium decetero quicquam reclamabo ; et ad hec premissa sicut superius sunt expressa firmiter et in perpetuum observanda me et heredes meos , quicumque processu temporis fuerint , obligavi et obligo sive onero , fide mea prestita corporali .


In cujus rei testimonium et perpetuam firmitatem , presentes litteras ad petitionem predicti fratris mei Mathei feci sigilli mei munimine roborari .


| De quadam pace facta inter nos et dominum Radulphum de Francovilla | Universis presentes litteras inspecturis , P .


de Boissiaco canonicus Bajocensis et Adam de Praeres clericus , canonicus ecclesie Sancti Petri Chalecen' , salutem in Domino .


Noverit universitas vestra quod , cum viri venerabiles abbas et conventus Sancti Dyonisii ex una parte et dominus Radulphus miles de Francovilla ex altera in nos compromisissent super querelis que vertebantur inter ipsos , videlicet de campiparte duorum arpennorum terre Hugonis Moquet , item de campiparte duorum arpennorum terre Radulphi de Francorvilla , item de campiparte unius arpenni terre Guiburgis de Praeres , item de campiparte trium arpennorum terre Johannis Clugnet , item de campiparte unius arpenni terre Nicholai Gibout de Mafliers , item de campiparte unius arpenti terre Alberici Beleverge , item de campiparte duorum arpennorum terre Helie Limozin , item de campiparte duorum arpennorum terre Huberti Tesson , tandem legitima inquisitione precedente predictis arbitrium nostrum protulimus in hunc modum : diximus enim quod campipars terre Hugonis Moquet , terre Radulphi de Francorvilla , terre Nicholai Gibout de Mafliers et terre Alberici Beleverge communis est ; de terra siquidem Guiburgis de Praeres et terra domini Johannis Clugnet diximus quod campipars illarum terrarum tota est ecclesie Beati Dyonisii et quod debet reddi in campis ; de terra vero Helye Lymozin diximus quod campipars illius terre tota est domini Radulphi de Francorvilla ; de terra Huberti Tesson diximus quod dominus Radulphus est in possessione campipartis illius terre et , cum semper in contentione fuerit , dominus abbas contendat cum voluerit de proprietate .


| De emptione facta apud Dugniacum | Ego Galterus de Alneto , notum facio tam presentibus quam futuris quod Hugo Bellis Nepos quicquid habebat apud Dugniacum partim in elemosinam dedit , partim vendidit ecclesie Beati Dyonisii , et de elemosina et emptione predicta quicquid de feodo meo erat , quicquid juris mihi competebat in ea , totum eidem ecclesie voluntate et assensu matris mee fratrumque meorum omnino quitavi et imperpetuum tenendum concessi et contra omnes teneor garantire , et pro ista quitacione et concessione facienda ab eadem ecclesia duodecim libras parisiensium caritatem accepi .


| Littere Radulphi de Francovilla militis de triginta arpennis nemorum sitis in Roceio ab ipso nobis venditis | Ego Radulphus de Francorvilla miles , notum facio universis presentes litteras inspecturis quod ego , de consensu et voluntate Buticularie uxoris mee et Radulphi filii mei primogeniti , vendidi et quitavi religiosis viris . .


abbati et conventui Beati Dyonisii in Francia pro quater viginti et tredecim libris parisiensium , meis quitis ac michi plenarie jam solutis , triginta arpenta et tria quarteria nemoris , dimidium arpentum et octo perticas de brueria in bosco de Roceio juxta metas que dividunt nemus meum et nemus . .


abbatis et conventus Beati Dyonisii predictorum , sicut eedem mete in longitudinem ejusdem nemoris se extendunt .


Quam venditionem tam ego quam Buticularia uxor mea et Radulphus filius meus primogenitus garantizare bona fide promittimus contra omnes si contingat aliquos in eisdem nemoribus aliquid reclamare ; si vero dictam venditionem aliquis de parentela mea infra annum et diem retraxerit , de predicta summa pecunie et de jure quod ratione hujusmodi retractionis competit satisfacere plene tenebitur . .


abbati et conventui Beati Dyonisii supradictis .


officialis Belvacensis , salutem in Domino .


Noverint universi quod dominus Radulphus de Francorvilla miles et domina Buticularia ejus uxor recognoverunt coram nobis se in perpetuum vendidisse pari assensu suo pro communi necessitate atque utilitate eorumdem viris religiosis . .


abbati et conventui Beati Dyonisii in Francia triginta arpenta et tria quarteria nemoris et dimidium arpentum et octo percatas de brueriis sita in Roceio juxta metas que dividunt predictum militem et ejus uxorem et dictos . .


abbatem et conventum in nemoribus de Roceio , sicut eedem mete in longitudinem ejusdem nemoris se extendunt , pro quater viginti et tredecim libris parisiensium , de quibus dicti miles et domina Buticularia ejus uxor recognoverunt coram nobis sibi fuisse integre satisfactum .


Et quoniam dicta domina Buticularia in predictis venditis dotem habere dicebatur , ipsa , in nullo coacta sed mera ac spontanea voluntate sua , quicquid dotis vel alterius juris in predictis omnibus venditis habebat vel habere poterat dictis . .


Radulphus vero filius primogenitus dicti militis coram nobis dicte venditioni benigne consensit et etiam voluit et laudavit , et tam dictus Radulphus miles quam domina Buticularia ejus uxor quam etiam dictus Radulphus filius dicti militis fidem dederunt coram nobis quod in predictis venditis contra dictos . .


| De quadam pace inter nos et dominum Radulphum de Francovilla | Ego Radulphus de Francorvilla miles , notum facio universis tam presentibus quod futuris quod , cum contentio moveretur inter me ex una parte et religiosos viros . .


abbatem et conventum ecclesie Beati Dyonisii in Francia ex altera coram discreto viro Girardo de Kivresis , tunc baillivo Silvanectensi , super eo quod dicti religiosi conquerebantur super hoc quod ego mittebam vaccas meas in pasturagium in nemora ipsorum de Rosceio et dicebam me debere habere pasturagium ibidem pro vaccis et bestiis meis , quod ipsi negabant ; super eo etiam quod ego conquerebar de hoc quod dicti religiosi mittebant vaccas suas et bestias in nemora mea de Rosceio et dicebant vaccas suas et bestias ibidem pasturagium habere debere , quod ego negabam ; item super eo quod ego dicebam campipartem mihi et dictis religiosis communem apud Francorvillam debere adduci ac ibidem triturari nec alibi debere deferri ; item super eo quod ego dicebam suam propriam campipartem quam ipsi in territorio de Francorvilla percipiunt ibidem similiter adduci et triturari ; item super eo quod dicebam me et hospites meos bannerios ad molendinum meum debere habere usuarium in nemoribus dictorum religiosorum quantum ad mortuum boscum ; tandem , dicti baillivi ac aliorum bonorum virorum mediante consilio , coram dicto baillivo ego et dicti religiosi super premissis ad pacem et concordiam devenimus in hunc modum , videlicet quod dicti religiosi dicta nemora de Rosceio libere et pacifice tenebunt exnunc in posterum et possidebunt , nec vacce seu bestie sue in nemoribus meis exnunc ire nec habere pasturagium ullo modo poterunt nec debebunt ; et quod campipars communis apud Francorvillam deferetur et tunc ipsi post partitionem factam de parte sua suam omnino poterunt facere voluntatem ; et similiter sua propria campipars de territorio Francorville apud Francorvillam adducetur , et sine descensione a quadriga tam dictam propriam campipartem quam partem suam campipartis communis , postquam ex ea partem meam habuero , dicti religiosi deferre poterunt ubi voluerint , dumtamen procurent erga illum qui eam duxerit quod eam ducat ultra , quia ultra Francorvillam non tenentur tenentes terras campipartibiles in territorio de Francorvilla dictam ducere campipartem ; et quod dictum usuarium mortui bosci quod ego dicebam me et hospites meos bannerios debere habere erit nullum , et quod ego teneor et super hoc in perpetuum simile et dictos hospites facere simile si contingeret ipsos ratione usuarii in eo aliquid decetero reclamare .


| De quodam debito quod nobis debebat dominus Radulphi de Francovilla | Ego Radulphus de Francorvilla miles , notum facio universis ad quos presentes littere pervenerint me debere viris religiosis abbati et conventui Sancti Dyonisii sexaginta libras parisiensium , de quibus ipsos assignavi ad primam venditionem que fiet in nemoribus de Rocei , in quibus scilicet nemoribus predicti . .


Volui etiam et concessi quod de istis pactionibus sic servandis littere fierent officialis Belvacensis , in cujus presentia fidem exinde prestiti corporalem .


| Compromissum inter nos et dominum Radulphum de Francorvilla super usuario quod dicebat se habere in nemoribus nostris de Rochai et pluribus aliis | Ego Radulphus dominus Francorville miles , notum facio tam presentibus quam futuris quod , cum contentio verteretur inter me ex una parte et venerabilem patrem dominum . .


abbatem ecclesie Beati Dyonisii in Francia ex altera super eo quod dicebam me habere usuarium in nemoribus ipsius . .


abbatis de Rochay pro vaccis meis ibidem pascendis ; item super eo quod ego dicebam quod homines mei possunt capere ligna mortua et spinas in nemoribus antedictis ; dicebam insuper quod triginta et tria arpenta dictorum nemorum fuerunt quadam vice obligata dicte ecclesie Beati Dyonisii ad diem cadentem et quod postmodum similiter fuerunt eidem ecclesie octo arpenta eorumdem nemorum obligata ; item super eo quod ego dicebam quod ipse dominus . .


abbas campipartes et decimas suas , cum apud Francorvillam fuerint deportate , nusquam debet deferre donec ibidem fuerint triturate ; ipso domino ex adverso hec omnia negante et contrarium omnium predictorum penitus asserente ; tandem de bonorum virorum consilio compromisimus in discretos viros Johannem de Sorvillari et Reginaldum de Morangle milites tali modo quod ipsi duo milites inquirent qualiter super premissis fuerit retroactis temporibus usitatum et quod cartas et rationes utriusque partis diligenter inspicient , quibus usu , cartis et rationibus diligenter inspectis , secundum quod jus eis videbitur pronuntiabunt dictum suum .


rex Francie ponat ibidem tercium pro sue libito voluntatis .


Et ego ratum et gratum habebo quicquid a dictis Johannes et Reginaldus militibus vel , si concordare non potuerint , ab altero ipsorum cum tercio a me et dicto domino . .


| De hiis que habent monachi de Valle in feodis nostris apud Nervillam | Universis presentes litteras inspecturis , frater Johannes dictus abbas Vallis beate et ejusdem loci conventus , salutem in Domino .


abbatis et conventus Beati Dyonisii in Francia habemus in hec verba : Omnibus presentes litteras inspecturis , Matheus permissione divina ecclesie Beati Dyonisii in Francia abbas humilis et ejusdem loci conventus , salutem in Domino .


abbati et conventui Beate Marie de Valle , Cistercensis ordinis , Parisiensis diocesis , concessimus ut ea que in presentiarum apud Nervillam et in partibus illis habent in feodis nostris et dominio nostro teneant et possideant decetero pacifice sine coactione vendendi vel extra manum suam ponendi sicut inferius sunt expressa , scilicet proprisiam cum jardino et arpento et dimidio terre in culturis et unum arpentum Ad Crucem de Nervilla , que predicti . .


abbas et conventus de Valle tenent in manu sua in presenti ; preterea masuram Ad Columbas , de qua masura Garinus Picart tenet medietatem ad duos solidos et sex denarios censuales , et Sanson alteram medietatem ad totidem censum ; item masuram Lamberti de Nervilla quam tenent Thomas et Garinus Picart ad quinque solidos census ; item dicti Thomas et Garinus tenent circa unum arpentum de La Pointe ad duodecim denarios census ; item duo arpenta terre A l'Espinete , que tenent Thomas et Guillelmus frater ejus ad duodecim denarios census ; item unum arpentum de culturis , quod tenet Guillelmus Briquet ad quatuor solidos census ; item unum arpentum quod tenet Johannes de Soisiaco ad quatuor solidos census ; item dimidium arpentum , quod tenet Odo ad duos solidos census ; item unum arpentum , quod Guillelmus de Villanis tenet ad quinque solidos ; item unum arpentum , quod tenet Guillelmus filius Michaelis Lathomi ad quinque solidos census , et alibi duo arpenta apud Les Tenieres ad duos denarios census ; item circa unum arpentum , quod Vincentius de Praeroliis tenet ad unum denarium census A l'Espinete ; item ibidem unum arpentum quod Gaufridus tenet ad unum denarium census , et unum arpentum de sabulo ad duos denarios census , et octo arpenta de sabulo apud Albam Viam , que tenent Johannes Medicus et socii ejus ad sex denarios census , et unum arpentum de groa quod tenet Johannes Garini ad unum denarium census ; item arpentum et dimidium vinee que tenent Garinus Feret et socii ejus ad tres denarios census , et unum quarterium terre , quod tenet Beatrix Machaire ad unum denarium census , et unum quarterium vinee apud Nanvile , quod tenet Johannes Macharii ad tres denarios census , et unum arpentum et dimidium apud Chaut Buisson , quod tenet Garinus Briquet ad unum denarium census ; item unum arpentum terre in Valle Radulphi , quod tenet Sanson de Fresno ad tres obolos census , et unum arpentum terre in ortis , quod tenet Galterus de Nervilla ad quatuor denarios census et ad unam corveiam et unum minutum redditum , et unum arpentum terre de Perier Quartier , quod tenet relicta Guidonis de Baillolio ad tres denarios census , et unum arpentum terre , quod tenet Godefridus Briquet ad quatuor solidos census , et circa tria quarteria prati , que tenet Petrus armiger de Nervilla ad duos denarios census , et quinque arpenta terre apud Maffliers , de quibus Johannes de Bella Virga tenet duo arpenta ad duos denarios , et Johannes Bolengarius unum arpentum ad unum denarium , et Johannes Pimpernart unum arpentum ad unum denarium , et Galterus Boinrel unum arpentum et dimidium ad tres obolos .


abbati et conventui de Valle Beate Marie concessimus tenenda in manu mortua et habenda , salvis nobis redditibus , decimis , consuetudinibus atque magna justicia , que ab antiquo habere consuevimus et debemus in predictis ; retinemus nichilominus nobis duo retrofeoda de quibus Guillelmus dictus Burnel tenet duo arpenta terre et alii plures homines viginti quinque arpenta tenent de eodem Guillelmo , et alterum retrofeodum de quo tenet Godefridus dictus Briquet duo arpenta et dimidio , et alii tenent de eodem Godefrido circa octo arpenta .


abbati et conventui Beati Dyonisii super predicta concessione nobis ab ipsis facta ad multimodas graciarum actiones ut dignum est assurgentes , eam perpetue memorie commendamus presenti testimonio litterarum nostro sigillo sigillatarum .


| De quodam pressorio empto apud Morenciacum a Petro Furnario | Universis presentes litteras inspecturis , . .


officialis Belvacensis , salutem in Domino .


Noverint universi quod Petrus Furnarius , filius defuncti Oudardi Furnarii de Morenciaco villa , et Aelidis ejus uxor , in nostra constituti presentia , recognoverunt se vendidisse imperpetuum pari assensu et pro communi eorum utilitate ac necessitate viris religiosis . .


abbati et conventui Sancti Dyonisii in Francia quoddam pressorium , quandam granchiam eidem pressorio contiguam et quendam furnum que habebant in villa de Morenciaco et a dictis religiosis tenebant , ut dicebant , cum omnibus pertinentiis et appenditiis pressorii , granchie et furni predictorum , quequidem pressorium et granchia contigua sunt manerio Ade Patoul et Asceline ejus uxoris ex una parte , et dictus furnus super viam ex altera parte ejusdem manerii Ade Patoul , quod fuit Oudardi quondam patris dicti Petri , pro quadraginta libris turonensium , de quibus recognoverunt dicti Petrus et Aelidis ejus uxor sibi a dictis religiosis plene et integre fuisse satisfactum .